Saopštenje o formiranju udruženja građana ‘’Ujedinjeni protiv kovida’’ - ujedinjeni-protiv-kovida.net\nLeave a Comment\t/ Saopštenja / 07/09/2020 30/11/2020\nPoštovani građani, poštovane kolege,\nOvim putem vas obaveštavamo da je formirano udruženje građana ‘’Ujedinjeni protiv kovida’’. Nakon inicijative ‘’Ujedinjeni protiv kovida’’ iz jula meseca kada je otvoreno pismo potpisalo najpre 350 lekara, a u danima koji su usledili broj potpisnika se povećao na skoro 3000, u razgovorima među nekoliko hiljada lekara pojavila se jasna želja za formalizacijom inicijative kroz formiranje udruženja koje bi moglo da predstavlja kanal komunikacije za mnoge u struci, među sobom ali i prema javnosti, koji žele nešto, ali i imaju šta da kažu u vezi sa situacijom koja nas je kao državu i društvo pogodila pojavom pandemije Kovid 19, koja je trenutno u fokusu. Kroz brojne diskusije, i veliki broj zapažanja i predloga od strane lekara potpisnika došlo se do jasnog stava da u budućnosti jedan od osnovnih ciljeva udruženja treba da bude i reorganizacija, modernizacija, i konsolidacija zdravstvenog sistema, od koje bi koristi imali pre svega građani kroz poboljšanje kvaliteta zdravstvenih usluga ali i lekari kroz poboljšanje uslova rada i podizanje standarda. Idemo korak po korak.\n‘’Ujedinjeni protiv kovida’’ će biti pre svega strukovno udruženje, koje će kroz angažovanje samih lekara koji su deo sistema pokušati da taj sistem načini boljim. Neki od ciljeva su rad na edukaciji i zdravstvenoj prosvećenosti stanovništva u cilju prevencije, racionalna\norganizacija primarnog, sekundarnog i tercijarnog nivoa zdravstvene zaštite, izrada strategije lečenja ‘’non-covid’’ pacijenata, depolitizacija i utvrđivanje načina izbora rukovodećeg kadra uz veće učešće zaposlenih, zaštita zdravstvenih radnika od političkog\nprogona i mobinga, slobodno istupanje zaposlenih u javnosti i poništavanje uredbi o zabrani istih, funkcionalan sistem ocenjivanja uspešnosti i zadovoljstva zaposlenih rukovodećim kadrom-menadžmentom, stručno usavršavanje itd. Konstruktivni i korektivni predlozi biće usmereni i prema Ministarstvu zdravlja i državnoj upravi, Zajednici medicinskih fakulteta, Srpskoj akademiji nauka i umetnosti i svim ostalim relevantnim institucijama u cilju popravljanja uređenosti i funkcionalanosti zdravstvenog sistema. Uz jasan otklon od nepotizma, partijiske pripadnosti, ljudi na rukovodećim pozicijama sa materijalnim pretenzijama, osoba sklonih korupciji, i svega onoga što naše zdravstvo decenijama unazad opterećuje pokušaćemo da izgradimo sistem u kome lekari, medicinske sestre i tehničari i sav ostali kadar mogu da rade ponosno, slobodno i posvećeno, i da za to budu adekvatno plaćeni.\nObzirom na trenutni fokus vezan za pandemiju Kovid 19 i epidemiološku situaciju u zemlji i svetu pri udruženju su već formirana tela sačinjena od ljudi sa stručnim integritetom, oslanjajući se na komunikaciju i solidarnost među kolegama, koja se bave konkretnim\ntemama: operativna grupa epidemiologa (Prof. dr Zoran Radovanović, Prof. dr Predrag Djurić, dr Dragoslav Popović, dr Ivana Prokić), operativna grupa za terapijiske i kliničke aspekte (Prof. dr Dragana Jovanović pulmolog, Prof. dr Dragan Delić infektolog, Prof. dr\nRadan Stojanović farmakolog, Prof. dr Vojislava Nešković anesteziolog, Doc. dr Emina Milošević imunolog, dr Goran Kruševija anesteziolog, dr Lazar Bralušić anesteziolog, dr sc. med Vladan Čokić internista -naučni savetnik, dr Srđan Lukić pulmolog, dr Jovana Milić), operativna grupa za organizacione aspekte u zdravstvu (dr Bojan Dereta, dr Branka Petrović, dr Goran Luburić), grupa za zaštitu prava lekara (Nenad Vojnović advokat, dr Anđela Gavrilović, dr Zlatko Bokun). Udruženje takođe ima i izvršni odbor (Prof. dr Slobodan Savić, Prof. dr Dragan Delić, Ass. dr Milan Dobrić, dr Miloš Bojović, Prof. dr Milan Djukić, dr Vuk Vučić, Doc. dr Emina Milošević, dr Andjela Gavrilović, dr Bojan Dereta) i savet udruženja (Prof. dr Zoran Radovanovic, Prof. dr Dragana Jovanović, Prof. dr Saša Živić, Prof. dr Lidija Ristić, Prof. dr Aleksandar Nešković, dr Predrag Dugalić, dr Rade Panić). U nastajanju su i grupa za psihološku podršku kolegama i građanima, i grupa za kontinuiranu komunikaciju sa kolegama iz inostranstva radi razmene iskustava i dobre kliničke prakse. Izrada dokumenata/smernica je već neko vreme u toku i stručna javnost će biti u dogledno vreme obaveštena.\nUdruženje će biti otvoreno za sve lekare koji žele da bilo samo članstvom bilo aktivnim učešćem u radu daju svoj doprinos u daljoj borbi. Članstvo u udruženju će biti besplatno. Potpisnici inicijative su već krenuli sa učlanjivanjem. Sastav i struktura daljih stručnih tela biće pravljeni na principu dobrovoljnosti i slobodnih izbora svakog od lekara budućih članova koji će zahvaljujući energiji, entuzijazmu i kreativnosti koju poseduju menjati svet oko sebe na bolje. Svi su dobrodošli. Svi predlozi su dobrodošli. Svaka podrška drugih strukovnih udruženja je dobrodošla. Bez ikakve želje da se bavimo politikom, a sigurno ne na onaj način na koji je ista u našoj zemlji prepoznata, ovo će biti dobronamerna borba da uspostavimo zdravstveni sistem koji će funkcionisati na principima izvrnosti a ne negativne selekcije, koja je u našoj struci, ali nažalost i u društvu, veoma prisutna decenijama iza nas.\nSlobodoumni ljudi ne okreću glavu od stvarnosti koja ih okružuje, oni pokušavaju da je poprave.\nUdruženje građana ‘’Ujedinjeni protiv kovida’’


Tajne Marka Čubrila, meteorologa kojeg ceo region prati\nTajna meteorologa Čubrila: Vremenska prognoza u pravom trenutku\nLifestyle Autor:Ana Kalaba24. nov. 202108:55 > 16:59\nMarko Čubrilo je možda najpopularniji srpski meteorolog, čije prognoze na društvenim mrežama prati ceo region. Ipak, neki će se možda iznenaditi da je po profesiji zapravo profesor geografije, radi u školi u Novom Sadu, a meteorologijom se zapravo bavi u svoje slobodno vreme.\n„Meteorologijom kao naukom sam se počeo baviti pre 10-15 godina ozbiljno, ali da kažemo da se meteorologijom kao fenomenom bavim još od dečačkih godina. Oduvek me je zanimala promena vremena, energija koju sve to nosi sa sobom, kako se to dešava, zašto, koji su uzroci i posledice… Tako da je ta priča počela jako rano, a onda se razvijala i došla do nekih situacija kada ste vi zaista ušli u neke vode prognoze toliko ozbiljno da više ne znate kako da izađete, a i ne želite da izađete iz njih. Priča se svodi na to da osim mog redovnog zanimanja profesora geografije, meteorologija je moja ogromna strast, želja da ljudima približim sve ono što atmosfera nosi sa sobom, neizvesnost i sve neobične situacije“, kaže Čubrilo u razgovoru za Nova.rs.\nZa svoje prognoze ne dobija platu, ali kaže da mu je satisfakcija podrška pratilaca i osećaj da im daje informaciju koja im treba baš onda kada im treba.\nKonačno: Meteorolog otkrio kad će prvi sneg\nAccuWeather dao detaljnu prognozu za zimu – posebno upozorenje za naše krajeve\n„Komunikacija je svakodnevna, često i više puta dnevno. Ljudima je potrebna informacija u tom momentu kad im je bitna. Da li je to rad u poljoprivredi, neko skidanje letine, rad na kući, na otvorenom, skidanje krova, postavljanje krova… Sve je to nešto što traži trenutnu informaciju i u našem regionu u principu državni meteorološki zavodi najčešće nemaju kapaciteta da tako nešto pokriju. Zato se trudim da što više mogu pomognem ljudima da dobiju pravu informaciju u najbolje moguće vreme“, objašnjava Čubrilo.\nLjudi, kaže, najviše zbog toga veruju njegovim prognozama – tajna je u pravovremenosti, ali i jednostavnosti u komunikaciji.\n„Ja se nadam da moje prognoze budu shvatljive svima, znaš, da ne budu prestručne i zato gledam da na početku napišem najosnovnije stvari jezikom koji će svako da razume. E sad, prognoza, kao što znate, nije sto posto pouzdana i što je češće radite, što je češće menjate, bićete precizniji. Mislim da tu zapravo leži ključ dobre prognoze, u stalnom praćenju promena, jer je dinamika atmosfere ogromna, jutarnja prognoza može do uveče biti potpuno pogrešna i morate propratiti sve što se dešava, da biste na konto toga imali poverenje vaših pratilaca i da bi se vašim prognozama verovalo“.\nA kojem meteo sajtu on veruje?\n„Ako govorite o sajtovima koji direktno tumače prognostičke sisteme, tu bih pre svega preporučio norveški sajt yr.no. to je sajt koji prati evropski meteorološki centar za prognozu i koji po meni ima, da kažem, najkvalitetniju prezentaciju podataka. Sajtovi koji se najčešće koriste po meni nisu preterano kvalitetni, jesu popularni, jesu na aplikacijama, ali po meni nisu dovoljno precizni i nemaju dovoljno precizne podatke u tom vremenskom periodu koji je nama potreban“, ističe Čubrilo.\nPopularni meteorolog jedan je od prvih koji je otkrio kakva nas zima čeka, a pitali smo ga i koje je njemu omiljeno godišnje doba.\n„Meni, kao meteorologu, je svako godišnje doba omiljeno zbog svih ekstrema koje može da pokaže. Da li su to veliki snegovi, da li su to ekstremne promene vremena, da li je to duži sušni period, vrlo visoke temperature… Sve je to izazov za meteorologa, za prognozera. Ako ćete lično gledati, ja najviše volim jesen, to je godišnje doba koje meni najviše leži“, smeje se naš sagovornik.


Zašto je fizička aktivnost važna ,snižava krvni pritisak\nZnačaj fizičke aktivnosti u prevenciji bolesti srca\nPokazano je da fizička aktivnost učestvuje u smanjenju kardiovaskularnog mortaliteta, a da je sedentarni način života faktor rizika za mortalitet od KVB. Zbog toga se preporučuje fizička aktivnost kao jedna od najvažnijih mera nefarmakološke primarne i sekundarne prevencije KVB. U Evropskoj Uniji <50 % stanovništva je uključeno u neki oblik fizičke aktivnosti, dok se povećava broj gojaznih uglavnom među osobama koje vode sedentarni način života. U zemljama istočne Evrope, koje imaju najveći mortalitet na svijetu, postoji povećan broj osoba koje se uključuju u fizičku aktivnost kao dio sekundarne prevencije, dok je mali broj osoba koje su uključene u fizičku aktivnost kao dio primarne prevencije. fizicka aktivnost\nFizička aktivnost ima povoljno dejstvo na miokard tako što za isti napor smanjuje kiseoničku potrebu miokarda, što povećava dijametar koronarnih krvnih sudova, poboljšava mikrocirkulaciju i endotelnu disfunkciju, smanjuje agregaciju trombocita, povećavaju trombolitička svojstva i moduliraju autonomni balans. Zdrave osobe koje su fizički aktivne imaju za 20-30% redukcije KVB mortaliteta. Za sedentarne osobe se preporučuje početak fizičke aktivnosti manjeg intenziteta zbog mogućih iako vrlo retkih problema.\nKod osoba sa poznatom KVB obično se procenjuje opšti kapacitet za fizičku aktivnost (izraženu nakon testitanja na tredmilu kao METs) i efekat na KV rizik, te je pokazano meta-analizom da samo 3 meseca fizičke aktivnosti kod pacijenata koji su preležali akutni infarkt miokarda (AIM) ili poslije ACBG ili PCI dolazi do redukcije 35% smrti od KVB. Kardijalni monitoring i stratifikacija fizičkog napora potrebni su kod ovih pacijenata ako se klinički procenjuje da su na povećanom riziku za neki KV događaj prilikom fizičkog napora. Naglašava se da na remodelovanje leve komore (LK) bolje djeluje intenzivnija fizička aktivnost nego umerena.\nFizička aktivnost pomaže u kontroli ovih faktora rizika jer doprinosi:\nSnižavanju krvnog pritiska i smanjenju vrednosti triglicerida u krvi.\nDoprinosi smanjenju „štetnog“ LDL holesterola, a povećava HDL, „dobar“ holesterol.\nSmanjuje vrednosti C-reaktivnog proteina (CRP) u krvi, koji je marker inflamacije. Visoke vrednosti CRP-a mogu ukazivati na povišen rizik za razvoj koronarne bolesti.\nDoprinosi smanjenju telesne težine.\nPomaže u prestanku pušenja, koji je značajan faktor rizika za koronarnu bolest.\nКada se upražnjava redovno umerena fizička aktivnost jača srčani mišić, a to unapređuje funkciju srca da pumpa krv u pluća i kroz celo telo. Кao rezultat postiže se bolji postotak kiseonika u krvi kao i bolji protok krvi kroz mišiće. Takođe se šire kapilari, mali krvni sudovi u telu, što im omogućava bbastovanstvoolje dopremanje kiseonika do organa kao i odnošenje štetnih produkata.\nBy venovin|2020-04-30T14:03:14+02:0008/10/2019|zdravlje|0 Comments


Odluke sa sednice Opštinskog veća u Odžacima - www.025.rs\nwww.025.rs / ODŽACI / Odluke sa sednice Opštinskog veća u Odžacima\nOdluke sa sednice Opštinskog veća u Odžacima\nU Odžacima je održana peta sednica Opštinskog veća, kojom je predsedavao predsednik Opštinskog veća, Goran Nikolić, a doneta su sledeća akta:\nOdluka o odlaganju postupka odlučivanja i dodele sredstava po konkursima za sufinansiranje programa udruženja građana iz oblasti kulture, kulturno umetničkih društava, ostalih udruženja građana i udruženja iz oblasti socio-humanitarnih delatnosti,\nRešenje o utvrđivanju prosečnih cena kvadratnog metra nepokretnosti za utvrđivanje poreza na imovinu za 2021. godinu na teritoriji opštine Odžaci,\nRešenje o obrazovanju Saveta za koordinaciju poslova bezbednosti saobraćaja na putevima iz delokruga opštine Odžaci,\nFinansijski plan za javni red i bezbednost saobraćaja na putevima iz delokruga opštine Odžaci za 2020. godinu,\nProgram rada zimske službe 2020/2021. godine.\nZaključak o utvrđivanju uslova za ostvarivanje prava na regresiranje dela troškova prevoza studenata u međumesnom saobraćaju,\nZaključak o utvrđivanju deficitarnih struka studenata za školsku 2020/2021. godinu,\nZaključak o usvajanju Izveštaja o izvršenju budžeta opštine Odžaci za period 01.01 – 31.12.2020. godine,\nZaključak o davanju saglasnosti na Finansijski plan Mesne zajednice Bački Brestovac po rebalansu budžeta opštine Odžaci za 2020. godinu,\nZaključak o davanju saglasnosti na Finansijski plan Mesne zajednice Lalić po rebalansu budžeta opštine Odžaci za 2020. godinu,\nZaključak o davanju saglasnosti na Finansijski plan Mesne zajednice Bački Gračac po rebalansu budžeta opštine Odžaci za 2020. godinu,\nZaključak o davanju saglasnosti na Finansijski plan Mesne zajednice Bogojevo po rebalansu budžeta opštine Odžaci za 2020, godinu,\nZaključak o davanju saglasnosti na Finansijski plan Mesne zajednice Karavukovo po rebalansu budžeta opštine Odžaci za 2020. godinu,\nZaključak o davanju saglasnosti na Finansijski plan Mesne zajednice Deronje po rebalansu budžeta opštine Odžaci za 2020. godinu,\nZaključak o davanju saglasnosti na Finanasijski plan Mesne zajednice Odžaci po rebalansu budžeta opštine Odžaci za 2020. godinu,\nZaključak o davanju saglasnosti na Finansijski plan Mesne zajednice Srpski Miletić po rebalansu budžeta opštine Odžaci za 2020. godinu,\nZaključak o davanju saglasnosti na Izmene i dopune Programa održavanja čistoće na javnim površinama u opštini Odžaci za 2020. godinu, Javnog komunalnog preduzeća „Usluga“ Odžaci,\nZaključak o davanju saglasnosti na Izmene i dopune Programa uređenja i održavanja javnih zelenih površina u opštini Odžaci za 2020. godinu, Javnog komunalnog preduzeća „Usluga“ Odžaci,\nZaključak o davanju saglasnosti na Izmene i dopune Programa uređenja i održavanja groblja u opštini Odžaci za 2020. godinu, Javnog komunalnog preduzeća „Usluga“ Odžaci,\nIzveštaj o realizaciji Programa poslovanja Javnog komunalnog preduzeća „Usluga“ Odžaci za period 01.01.2020 – 30.09.2020. godine,\nRešenje o raspodeli tekuće budžetske rezerve.\nRazmatrana su i upućena Skupštini opštine na usvajanje sledeća akta:\nPredlog Odluke o završnom računu budžeta opštine Odžaci za 2019. godinu,\nPredlog Odluke o izmenama i dopunama Odluke o radnom vremenu objekata u kojima se obavlja ugostiteljska delatnost na teritoriji opštine Odžaci,\nPredlog Odluke o izmenama i dopunama Odluke o radnom vremenu trgovinskih i zanatskih objekata i objekata za priređivanje igara na sreću i zabavnih igara na teritoriji opštine Odžaci,\nPredlog Izmena Statuta Mesne zajednice Bogojevo i\nPredlog Odluke o razvrstavanju neizgrađenog građevinskog zemljišta na teritoriji opštine Odžaci u svrhu utvrđivanja osnovice poreza na imovinu za 2021. godinu\nTags: odluke, Opštinsko veće Odžaci, sednica\nSlab učinak rukometnih ekipa


Ako ste prestali da pušite, evo šta treba da jedete - Savršena\nTags: cigarete, pušenje\nRedakcija Savršena.com 03/01/2018\nRedakcija Savršena.com 25/03/2018\nPušač ste? Posle ovog videa ćete se odreći cigareta zauvek!\nN. M. 02/10/2015


Vlast i opozicija intezivirali su razgovore o predstojećim redovnim izborima, a najnoviju rundu, kako je najavljeno imaće sutra na Fakultetu političkih nauka gde će se iza zatvorenih vrata razgovarati o svim problemima.\nPodsetimo jedna runda razgovora vlasti, opozicije i civilnog sektora već je održana na FPN, kada je domaćin ovoga skupa bio dekan Dragan Simić, a i tada smo mogli da čujemo ogromne primedbe na izborne uslove.\nIzborni zakon po kom se sprovode izbori u Srbiji donešen je još 2000. godine, a konstantno je menjan (2003. čak tri puta, 2004. godine, 2005. čak dva puta, 2009. godine, a poslednji put 2011. godine takođe dva puta) raznim izmenama i dopunama zakona.\nPrema objavama u Službenom glasniku evo kako je menjan izborni zakon:\n“Sl. glasnik RS”, br. 35/2000, 57/2003 – odluka USRS, 72/2003 – dr. zakon, 75/2003 – ispr. dr. zakona, 18/2004, 101/2005 – dr. zakon, 85/2005 – dr. zakon, 28/2011 – odluka US, 36/2011 i 104/2009 – dr. zakon”.\nOpozicija u kojoj je dobar deo stranaka učestvovao u poslednjim izmenama izbornog zakona i s njima pobeđivao na izborima sada poziva na njegovu promenu.\nJoš se, ipak ne zna hoće li stranke okupljene u SzS bojkotovati izbore, a na poslednjem sastanku opozicije bojkot izbora nije tema.\nČlan Saveza za Srbiju Janko Veselinović preneo je posle sastanka novinarima zaključak konsultacija dela opozicije da će iscrpeti sve mogućnosti da bi se došlo do slobodnih izbora, i razgovore sa predstavnicima vlasti i proteste, ali da je praktično ostalo malo vremena da se ispune uslovi da se održe slobodni i pošteni izbori kako ih opozicija vidi.\nBojkot izbora danas nije bila tema, kako je rekao potpredsednik DSS Dejan Šulkić.\n– DSS nije doneo odluku o tome. Imamo rezervu prema ideji bojkota zato što treba da sagledamo šta sve to podrazumeva i šta bojkot može da donese – rekao je Šulkić nakon poslednjeg sastanka.\nJedan od zahteva opozicije je i taj da predsednik Srbije Aleksandar Vučić ne bude na izbornoj listi, a on im je odgovorio:\n– To je ključno. Kako ćete da pobedite nekoga ko zna svako selo u Srbiji? Ko radi više od vas? kako ćete da se borite protiv toga? Osim neistinama. Pričate o diplomama, ja sam rekao ajde da uporedimo moju s vašim diplomama odustali su od toga – rekao je Vučić danas za TV Prva.\nKada je reč o razgovorima vlasti i opozicije Vučić kaže da SNS prihvata sve oko biračkih spiskova i finansiranja stranke.\n– Kada je reč oko medija, aj da vidimo šta je bilo 2012. godine kada je Đilas držao sve medije. jedina je televizija bila mala KCN televizija na kojoj smo mogli da se pojavimo. Da li je danas N1 televizija koja 24/7 vodi kampanju protiv mene? Ova nova s isto tako, Aldžazira isto. Na vašoj televiziji ide šou kao što je Vojtehovski, Kesić, ja volim to da gledam i samo nastavite. Kada je to bilo u njihovo vreme? Na sve to mi smo spremni da razgovaramo. Oko čega god hoće. $5 do 60 dana je kampanja, svi su apsolutno ravnopravni, ja sam dva puta godišnje na RTS, ostalo seu moje aktivnosti, to ne može da mi niko zabrani – rekao je Vučić i dodao da opozicija zna da ih narod neće već će probati na silu.\n“Svi oni koji danas imaju primedbe na izborne uslove moraju da znaju da ti uslovi nisu menjani već čitavu deceniju, još od perioda kada su oni bili na vlasti i kada su sami postavili te uslove, tako da pravi razlog za njihovo nezadovoljstvo očigledno leži negde drugde, a ne u izbornim pravilima”, ističu u GO SPS.\nKako navode, važno je i imati u vidu da je Srbija do sada sprovela čitav niz izbornih ciklusa bez ikakvih primedbi na njihov demokratski okvir, pre svega od nadležnih međunarodnih institucija, što, ističu, već godinama daje potvrdu o veoma visokim izbornim standardima koji kod nas važe.\nSocijalistička partija Srbije iz izbora u izbore dobija jasnu potvrdu građana o ispravnosti svoje politike i svog strateškog savezništva sa Srpskom naprednom strankom i uvereni smo da će tako biti i ubuduće, navode u stranci.\nSledeći sastanak predstavnika vlasti i opozicije delom će biti otvoren za javnost, a potom će učesnici razgovarati po “chatham house” (četam haus) pravilima.\nIzvršni direktor Fondacije za otvoreno društvo Milan Antonijević kaže da razume stav koji su neki od učesnika prvog razgovora izneli u pogledu potrebe učešća javnosti u onome što se organizuje na Fakultetu političkih nauka i da je zajednički dogovor organizatora da deo prvog narednog skupa, odnosno obraćanje predstavnika političkih organizacija, bude otvoreno za javnost.\nKako je rekao, plan je da se obezbedi i “lajv strim”, a potom će uslediti rasprava sa učesnicima koja bi se održavala po “četam haus” pravilima.\n– Da na kraju otvorimo mogućnost da novinari uzimaju izjave nakon skupa i da se govori o sadržini onoga o čemu je razgovarano, naravno uz poštovanje tih pravila – rekao je Antonijević.\n“Chatham house” (četam haus) pravilo znači da je dozvoljeno davanje izjava medijima i upoznavanje javnosti sa temama o kojima se diskutovalo, ali nije dozvoljeno citiranje učesnika.\nPored funkcionera SNS i ljudi iz SzS, svoje prisustvo potvrdili su i predstavnici SPS, ali i SDA Sandžaka.\nPredstavnici Stranke demokratske akcije (SDA) Sandžaka učestvovaće na okruglom stolu vlasti i opozicije, zakazanom za petak, bez obzira da li će on biti otvoren za javnost, najavljeno je danas iz te partije.Generalni sekretar te bošnjačke partije Ahmedin Škrijelj rekao je novopazarskom radiju Sto plus da su oni na prvom sastanku tražili da se broj potpisa potrebnih strankama manjinskih naroda da učestvuju na izborima u Srbiji uskladi sa brojem potrebim za njihovu registraciju.\n“Dakle, tražili smo da to bude 1.000 potpisa, jer nije logično da 10.000 potpisa prikupljaju i velike srpske stranke i stranke manjinskih naroda. Osim toga, nama je važno da se zadrži proporcionalni sistem, ali da Srbija više ne bude jedna izborna jedinica, već da ih ima osam, od kojih bi Sandžak bio jedna u kojoj bi se biralo najmanje 20 narodnih poslanika”, rekao je Škrijelj.\n“Dodao bih da smo mi na prošlom sastanku podržali sve preporuke Centra za istraživanje, transparentnost i odgovornost (CRTA), ali smo tražili da se njihovi predlozi dopune sa ove dve stvari”, rekao je Škrijelj.\n← NAJVEĆI PARADAJZ U SRBIJI? Nećete verovati KOLIKO JE TEŽAK!\nDESANT NA DANSKU: Karte za revanš sa Kopenhagenom u prodaji u Beogradu, ovo je cena →\nSRPSKO VOZILO “DEMONSTRIRA SILU” PO PRIŠTINI, GLAVNA ZVEZDA ČAK I U ALBANSKIM MEDIJIMA: Neuništivi JUGO je zver (VIDEO)\nAugust 15, 2019 admin Komentari isključeni za SRPSKO VOZILO “DEMONSTRIRA SILU” PO PRIŠTINI, GLAVNA ZVEZDA ČAK I U ALBANSKIM MEDIJIMA: Neuništivi JUGO je zver (VIDEO)\nSRBIJA OTKRILA lose namere BRISELA\nOktobar 26, 2019 admin Komentari isključeni za SRBIJA OTKRILA lose namere BRISELA\nOktobar 22, 2019 admin Komentari isključeni za VUČIĆ NAJAVIO VELIKI DAN ZA SRBIJU: Datum je 5. ili 6. decembar, zapamtite ovo


Yugopapir: Aveti prošlosti ne miruju '79: Ustaški i četnički ekstremisti na stalnom zadatku razbijanja Jugoslavije\n... glavnu vodovodnu cev višemilionskog Sidneja i da podmetnu eksploziv u nekoliko javnih zgrada.\nPolicijski tužilac iz Sidneja izneo je pred istražnim sudijom još jedan podatak: ova grupa fašističkih emigranata imala je u planu da likvidira dva lica iz svoje okoline i da za ovo ubistvo, kao i planirane terorističke eksplozije, baci krivicu na druge članove jugoslovenske zajednice u Sidneju.\nPomenuta grupa optužena je i za ilegalno pribavljanje i posedovanje velikih količina eksploziva i detonatora, kao i raznog vatrenog oružja.\nOvo je već drugi uspešni atak australijske policije na jugoslovenske emigrante-ekstremiste u poslednje vreme. Prošloga oktobra na tajnom poligonu za terorističku obuku kod Edena; na jugu Novog Južnog Velsa, uhapšeno je 19 ustaških terorista.\n- Probudili su me rafali iz pušaka i automatskog oružja - izjavio je na suđenju ovoj grupi terorista jedan od svedoka pukovnik Džim Votson. - U prvi mah mislio sam da se održavaju neke neplanirane vojne vežbe. Tek kasnije sam doznao da se radi o grupi mladića jugoslovenskog porekla, koji sebe nazivaju ustašama...\nMeđu uhapšenima nalaze se i rukovodioci organizacije "Hrvatsko revolucionarno bratstvo", Jure Marić i Anton Šarić. Ova teroristička organizacija, podsetimo se toga, obučila je i poslala u Jugoslaviju terorističke grupe (sve uhvaćene i osuđene) 1963. zatim 1967. kao i grupu od 19 bandita koji su 1972. godine stigle do Bugojna, gde su likvidirani.\nOve aveti prošlosti još ne odustaju od svojih, po političkim opredeljenjima, apsurdnih zločinačkih, planova.\nPoligoni u Južnom Velsu. Dizanje u vazduh vodovoda u Sidneju. Najava novih diverzija u Jugoslaviji. Ekstremisti žele da skrenu pažnju javnosti na sebe. Ideja o "slobodi" hrvatskog naroda i o skorašnjem raspadu Jugoslavije kao države ideološka je fasada za aktivnost koja se može nazvati samo jednim imenom - terorizam.\nUstaški pokret na tlu petog kontinenta razjedinjen je i rascepkan u više frakcija. Ekstremisti se okupljaju oko "Hrvatske seljačke stranke", oko "Hrvatskog oslobodilačkog pokreta", "Saveza hrvatske ujedinjene mladeži", oko ilegalnog "Hrvatskog revolucionarnog bratstva".\nJedni su Pavelićevci, drugi Luburićevci, treći Stepinci...\nPripadnici frakcija imaju svoje klubove, svoju štampu. Međusobne trzavice i borba za vlast su okvir emigrantske aktivnosti.\nSvi su ipak idejno jedinstveni.\nProgramski cilj je jasan: raditi protiv sadašnjeg državnog uređenja u Jugoslaviji.\nPažnju privlači i povezanost ustaškog pokreta u Australiji sa onim u Evropi, Severnoj i Južnoj Americi. Tako, na primer, sedište "Hrvatskog oslobodilačkog pokreta" nije u Sidneju već u Buenos Airesu. Pokret ima svoje podružnice u SAD, Kanadi, Zapadnoj Nemačkoj i Švedskoj.\nSa australijskim "Hrvatskim oslobodilačkim pokretom" naročito tesno sarađuje organizacija "Ujedinjeni Hrvati Nemačke", na čijem je čelu poznati ratni zločinac Ante Vukić, za vreme rata ustaški oficir u zloglasnom koncentracionom logoru "Slano", na ostrvu Pagu. On i njegovi ljudi prihvataju teroriste iz Australije, pomažu im da se snađu, opreme i organizuju.\nJer, nije tajna da je oko četiri petine svih do sada izvršenih terorističkih akata protiv naše zemlje planirano ili pripremano u terorističkim organizacijama na teritoriji Australije.\nNaravno, većina naših ljudi, emigranata jugoslovenskog porekla pošteni su patrioti. Od oko 400.000 Jugoslovena u Australiji samo oko 300-400 su okoreli ekstremisti.\nMada su u apsolutnoj manjini oni nisu bez uticaja. Neki od vođa ustaške i četničke emigracije nalaze se na ključnim mestima u australijskom Ministarstvu za pitanja doseljenika.\nOni prihvataju ekonomsku emigraciju iz naše zemlje i uslovljavaju davanje boljeg posla članstvom u organizacijama ekstremista.\nSpremnost australijskih vlasti da se izbore protiv narasle epidemije terorizma, svakako imponuje. Ali, daleko je od toga da su svi problemi na ovoj relaciji već razrešeni\nKako je ne tako davno pisao sidnejski "Australien", pripadnici "Hrvatskog revolucionarnog bratstva" i dalje nesmetano treniraju na jednom imanju u brdskom regionu Ju Jang, udaljenom 50 kilometara od Melburna. Na ostale terene, kao onom u Hamer Hilu, kraj Sidneja, ili na jednoj usamljenoj farmi u predgrađu Perta, izvode se uobičajeni nedeljni egzerciri. Uostalom, nabaviti ratnu opremu i nije neki problem. U Australiji je dozvoljena slobodna trgovina oružjem.\n- Nabavka eksploziva ide malo teže - kaže u poverenju Lambert Ivančić, jedan iz grupe poznatih ekstremista - reporteru sidnejskog dnevnika - nabavljamo ga uglavnom iz rudnika kod Kuber Pedija i Anda Muke. Ali u poslednje vreme, nismo zadovoljni kvalitetom. Za specijalne pošiljke iz Japana, krijumčarima treba platiti i do 5000 dolara po paketu.\nUstaški i četnički ekstremisti i dalje koriste svoja "demokratska" prava pa tako u vreme jugoslovenskih državnih praznika manifestuju pred zgradom naše ambasade u Kamberi, uzvikujući fašističke parole, paleći jugoslovensku zastavu.\nProšle godine su ustaški ekstremisti u Kamberi otvorili čak "hrvatsku ambasadu". Doduše, Ministar inostranih poslova Australije Andrej Pekok pismeno je zatražio od državnog tužioca senatora Petera Duraka da preduzme odgovarajuće akcije oko zatvaranja ove "ambasade". Procedura je, očito, vrlo\nZa to vreme ova otvorena anti-jugoslovenska provokacija i samozvani hrvatski "otpravnik poslova", izvesni Mario Dešpolja, uživaju otvorenu podršku u nekim prilično uticajnim krugovima australijske desnice. Naravno za vreme nedavnih hapšenja ustaških terorista novinari nisu nikako mogli da pronađu ovog samozvanog "otpravnika". Šta bi im, uostalom, on i mogao da kaže?\n- Video sam u mnogim emigrantskim klubovima sliku Ante Pavelića. Njegovu sliku demonstranti nose po ulicama. Sliku jednog okorelog fašiste i ratnog zločinca! Ili, u centru Kambere već godinama stoji spomenik Draži Mihailoviću, kvislingu koji je posredno bio i naš protivnik u proteklom ratu, ističe dr Kerns.\nOčito, mnogo šta još nije rešeno na vrućem emigrantskom tlu petog kontinenta. Neka efikasnija rešenja su ipak izgledna.\nKoalicionoj vladi australijskog premijera Malkolma Frajzera do novih parlamentarnih izbora ostalo je još oko godinu dana. Ekonomska stagnacija, nezaposlenost (oko 450.000 Australijanaca je trenutno bez posla), inflacija koja se penje po stopi od 15 odsto godišnje, samo su neke od ključnih tačaka na koje se koncentriše paljba laburističke opozicije. Sve češća divljanja ekstremista i terorista takođe su jedan od važnih opozicionih aduta. Dobrim delom i zato Frejzerova administracija žuri sa akcijom.\nOvoj pojačanoj, efikasnoj i pravovremenoj akciji umnogome je doprinela i objektivna australijska štampa. Svi listovi dali su veliki publictet prošlonedeljnom hapšenju fašističkih ekstremista jugoslovenskog porekla. Nihovi zločinački planovi i aktivnost naišli su na gnušanje u australijskoj javnosti.\nNapisao: Mihajlo Ćurčić (RTV revija, 1979.)\nPopularni novinar-voditelj sidnejske NBC televizijske mreže Gordon Bik prošle jeseni je u svojoj emisiji "Sa četiri strane sveta" (Four Corners) emitovao jednu dužu, objektivnu, reportažu o zločinačkim aktivnostima jugoslovenskih ekstremista na tlu Australije. Jedan od gostiju u studiju bio je i sekretar "Hrvatskog nacionalnog odbora" u Australiji Ivan Rupić. Specijalno za "Radio TV reviju" objavljujemo jedan kraći insert iz ovog razgovora.\nG. BIK: Čujemo da pozivate Hrvate u Australiji da kupuju takozvane hrvatske pasoše po ceni od 50 austalijskih dolara, u cilju pružanja pomoći oslobodilačkom pokretu.\nI. RUPIĆ: Ovi pasoši se izdaju u Evropi, u Nemačkoj, u Berlinu i Minhenu.\nG. BIK: Ali, mi smo ustanovili da ste neke svoje sunarodnike pod pretnjom sile terali da kupuju ove isprave?\nI. RUPIĆ: To nije tačno... Uostalom, ovi pasoši se ne mogu kupiti u Australiji pogotovu ne kod mene.\nG. BIK: Pa dobro, ako vam se neko obrati, kao sekretaru Nacionalnog odbora, šta biste uradili?\nI. RUPIĆ: Pa, popunio bih prijavu, napisao molbu, priložio 50 dolara i dve fotografije. Sve bismo to onda poslali za Nemačku.\nG. BIK: To je popriličan iznos za jedan pasoš, zar ne?\nI. RUPIĆ: Verovatno jeste, ali...\nG. BIK: Kuda ide taj novac?\nI. RUPIĆ: Pa, ovaj, ne mogu vam sada tačno reći kuda ide taj novac, ali znate i sami, za slobodu, za slobodu je ponekad svakom potreban novac...


KAKO JE BLAŽO POSTAO VLASNIK MILIONSKE FIRME: Milo mu je prodao za JEDAN EURO, a onda ga sin razriješio – Volim Podgoricu\nHome / NOVOSTI / Ekonomija / KAKO JE BLAŽO POSTAO VLASNIK MILIONSKE FIRME: Milo mu je prodao za JEDAN EURO, a onda ga sin razriješio\nKAKO JE BLAŽO POSTAO VLASNIK MILIONSKE FIRME: Milo mu je prodao za JEDAN EURO, a onda ga sin razriješio\nPredsjednik države Crne Gore i čelnik Demokratske partije socijalista (DPS) Milo Đukanović prodao je svom sinu Blažu Đukanoviću za jedan euro podgoričku kompaniju „Kapital invest“, koja je nekoliko mjeseci prije prodaje prijavila 1,1 milion eura kapitala i 1,6 miliona eura dobiti od kamata i prodaje akcija.\nTo se može vidjeti u dokumentaciji te firme, predatoj Poreskoj upravi, u koju je „Dan“ imao uvid.\n„Dan“ je sredinom prošlog mjeseca objavio da je Investiciono-razvojni fond (IRF), čiji je vlasnik država, odobrio firmi „BB solar“ kredit od 150 hiljada. To je drugi kredit koji je IRF dao Blažu Đukanoviću u kratkom periodu. Prošle godine je njegova druga firma „BB hidro“ dobila 1,5 miliona eura kredita za izgradnju mini-hidroelektrane Bistrica u Kolašinu. Agencija za sprečavanje korupcije (ASK) sredinom marta prošle godine odbila je prijavu za konflikt interesa, vezano za posao izrade prostornog plana „Prokletije“ braće Mila i Aca Đukanovića.\nNakon toga je i Specijalno tužilaštvo ukazalo da braća Đukanović u tom poslu nijesu počinila nijedno krivično djelo. ASK i državno tužilaštvo su postupali po prijavi koju je 6. februara predala nevladina organizacija KOD, a u vezi s izradom prostornog plana „Prokletije“. Posao izrade tog plana je u proljeće 2015. godine od Ministarstva održivog razvoja i turizma dobio konzorcijum na čelu s Republičkim zavodom za urbanizam i projektovanje (RZUP), čiji je većinski vlasnik Aco Đukanović, dok je firma „Kapital invest” naknadno angažovana kao podizvođač.


Suunto Traverse Slate sportski sat\n| Šifra proizvoda: SS022293000\nSpecial Price 49.291,50 din.\nTopografske mape u aplikaciji Suunto Movescout i integrisana GPS i GLONASS navigacija vašeg sata Suunto Traverse Vam omogućuju da planirate svoja planinarenja i da se snađete u divljini. Automatsko pamćenje Vaše putanje Vam omogućava da se uvek vratite istom putanjom ukoliko je to potrebno. Dugo trajanje baterije će Vam omogućiti da istražujete satima i satima.\nPronađite Vašu rutu uz pomoć integrisane GPS navigacije\nTrajnost baterije do 100h\nVreme za izlazak i zalazak sunca kao i alarm za oluju\nNapravljen u Finskoj


Pogledajte novi Zvezdin projekat koji će vas oduvati sa nogu (FOTO) - alo.rs\nSTIL, ELEGANCIJA I DRUŽENJE NA JEDNOM MESTU Pogledajte novi Zvezdin projekat koji će vas oduvati sa nogu (FOTO)\nAUTOR: Zvanični sajt/M.D DATUM I VREME: 27.02.2020. 15:24\nFudbalski klub Crvena zvezda pokreće projekat "Zvezda VIP Lounge" koji će biti aktivan na svim prvenstvenim utakmicama Linglong Superlige Srbije. To je novo mesto okupljanja navijača koji imaju kupljenu kartu za VIP galeriju.\nVIP Lounge - Crvena zvezda, Foto: FK Crvena zvezda\nMarakana uveliko postaje glavno mesto okupljanja. Novi projekat koji je naš klub pokrenuo pod nazivom "Zvezda VIP Lounge"" ima za cilj druženje navijača.\nPrvo druženje zakazano je već za nedelju kada je na programu večiti derbi. Biće to mesto ispunjeno mnogim zanimljivim, zabavnim i sadržajnim programom. Gledaoci sa kupljenom kartom za VIP galeriju, kao i sponzori kluba sa mestima za istu ložu će moći da uživaju sve benefite koje će im ponuditi "Zvezdin VIP Lounge".\nU VIP Lounge baru možete se družiti sa domaćinima, legendama kluba kao i prvotimcima koji nisu na terenu. Takođe, biće organizovane nagradne igre u kojima možete pogađati tačan rezultat utakmice koja se taj dan bude igrala na stadionu “Rajko Mitić”, a pobednik će dobiti dres sa potpisima naših prvotimaca. U "Zvezda VIP Lounge" moći ćete da se okrepite posluženjem u vidu hrane i pića.


Studenti kaznili predsednika Abasa glasajući za Hamas i PFLP - Princip | Princip\nAdded by Aleksandar Pekic on 28/04/2016.\nTags: Birzeit, Fatah, Hamas, Hebron, izbori, Palestina, PFLP, Studenti, univerzitet\nNa Birzeit Univerzitetu u okupiranoj Zapadnoj obali, održani su izbori za studentski parlament, a organizacija predsednika Mahmuda Abasa – “Fatah” – prvi put je izgubila izbore.\nPrema izbornim rezultatima, Hamas je pobedio sa ukupno 3.481 glasova, Fatah je pao na drugo mesto sa 3.035 glasova , dok je na veliko iznenađenje svih, komunistička organizacija Narodni front za oslobođenje Palestine (PFLP) osvojila treće mesto sa 668 glasova.\nNijedna od preostalih stranaka nije osvojila preko 150 glasova, pa će imati tek po jednog predstavnika u studentskom parlamentu.\nOdziv birača je bio 77 odsto svih studenata sa pravom glasa, kojih je ukupno 9.892.\nPolitički posmatrači širom zemlje pažljivo su pratiti ove studentske izbore jer se smatra da je Birzeit Univerzitet sedište političkog aktivizma na Zapadnoj obali.\nOvi rezultati su zabrinuli kako Fatah tako i Izrael, jer pokazuju da Hamas i PFLP dobijaju na popularnosti među omladinom, ne samo u Gazi, već i u Zapadnoj obali, nezadovoljni sve otvorenijom saradnjom liberalnog Fataha sa snagama okupacije, i fokusiranjem na političku borbu protiv Hamasa, umesto protiv Izraela.\nTarik Rabi, portparol Hamasa, rekao je za Middle East Eye: “Očekivali smo borbu, ali ne i ovako glatku pobedu! Zahvalni smo studentima koji veruju u našu volju i sposobnost da promenimo stvari. Mislim da su studenti glasali za nas, jer su učesnici naših projekata i aktivnosti, što dokazuje i najveći broj glasova za Hamas”.\nAmdžad Hasan, student elektrotehnike je rekao: “Glasao sam za Hamas, nakon što sam protekla dva puta glasao za Fatah i nisam video nikakve promene…samo puno priče bez dela”.\nStudentski izbori u Palestini uvek protiču u demokratskoj atmosferi, bez ikakvih incidenata, i smatraju se pouzdanim odrazom palestinskog političkog raspoloženja, naročito među mladim i obrazovanim ljudima.\nStudentski izbori su, pre nekoliko dana, održani i na Politehničkog univerziteta u Hebronu, gde su rezultati veoma slični onima iz Birzeita, pa je redosled – Hamas, Fatah, PFLP – i ovde važeći.\nBitno je napomenuti da su Hamas i PFLP osvojili veći broj glasova nego ikada do sada, pa imaju razloga za slavlje, a analitičari smataju da je saradnja ove dve organizacije na vidiku, s obzirom da se PFLP rapidno udaljava od politike koju zastupa koalicija PLO na čelu sa Fatahom, a razmena lepih reči i saopštenja solidarnosti između ove dve organizacije sve su češća.\nTakođe, obe organizacije zastupaju politiku jedinstva palestinskog oružanog otpora doseljeničkom kolonijalizmu Izraela.\nPalestinski studenti glasali: Hamas prvi, Fatah drugi, komunisti treći!


Dobrom voljom do boljeg položaja Roma | EurActiv Srbija\nObjavljeno : 08.09.2014.\t Tweet\n"Bili smo kao arapski teroristi iz kraja, svi su nas se plašili", rekao je Bogdan, 40-godišnjak koji je odrastao u ovom mestašcu od 430 stanovnika.\n"Njegova rigoroznost bila je dobra za nas. Smanjio se broj krađa", kazala je 29-godišnja Eržebet Kata, koja radi u jednom potpuno novom pogonu za ceđenje voća. Priznala je i da je na početku bila nepoverljiva u pogledu mogućnosti za uspeh plana Lasla Bogdana.\n"Isuviše je lako neprekidno se žaliti, ukazivati prstom na političare i optuživati druge zato što nemamo ništa da pojedemo", rekao je Bogdan.\nPredsednika opštine Lasla Bogdana redovno pozivaju u inostranstvo da govori o svojim neuobičajenim metodama koje se zasnivaju na dobroj volji. On kaže da je svoje prve cipele dobio sa 13 godina i da je i sam nekada rado učestvovao u tučama. Takođe, on odbija da se ono što je učinio naziva "čudom iz Čerdija", što je često u mađarskom medijima.\n"Kakvo je to čudo naterati Rome da rade", zapitao je on.\nOvaj čelnik lokalne vlasti i dalje smišlja planove za svoje mesto. Sada želi da privuče ulagače, a planira i da već naredne godine otvori restoran čiji specijalitet će biti "romburger".\n"Romska verzija hamburgera", kaže s osmehom.\n: Mađari za fleksibilnije nacionalne politike za Rome


VUČIĆ NA OTVARANJU POGONA "JUMKO" U RUDNOJ GLAVI: Dva dana pred Vidovdan ispunili smo obećanje (FOTO/VIDEO) | Najnovije vesti - Srbija danas\n26.06.2021. • 07:13 26.06.2021. • 11:20 Srbija Danas\nVUČIĆ NA OTVARANJU POGONA "JUMKO" U RUDNOJ GLAVI: Dva dana pred Vidovdan ispunili smo obećanje (FOTO/VIDEO)\nFoto: Instagram printscreen/avucic\nOtvaranju fabrike prisustvovao je predsednik Srbije Aleksandar Vučić\nVučić je prisustvovao početku rada proizvodnog pogona fabrike Jumko, u Rudnoj Glavi, kod Majdanpeka čiju je izgradnju najavio u aprilu mesecu.\nPremijerka Brnabić u Nišu: Prvi dan trodnevne posete Nišavskom okrugu\nPREMIJERKA SUTRA U NIŠU: Obilazak Niške Banje i arheološkog nalazišta Medijana\nZORAN ĐORĐEVIĆ O UPADU JEREMIĆA U PREDSEDNIŠTVO: Junačine i moralne gromade dobile šta zaslužuju\nNa pitanje o dijalogu Beograda i Prištine predsednik Vučić rekao je da će biti mnogo teško imati konstruktivan dijalog Beograda sa Prištinom, ali da će Beograd nastaviti da se vodi politkom otvorenog i konstruktivnog dijaloga u međunarodnim okvirima.\n- Što se tiče izjava gospodina Kurtija, ja razumem da on ne razume u potpunosti realnost. Zato je najbolje da idemo ka kompromisu, ali on misli da je svet rođen onog dana kada je on pobedio na izborima. Biće teško, ali moramo da pokažemo odgovornost i posvećenost - rekao je Vučić.\n- Pitajte ih da li je plata koju oni primaju izmišljena ili stvarna. U Srbiji se dosta izgradilo i uradilo na svakom aspektu - rekao je Vučić.\nPredsednik je na pitanje o upadu Vuka Jeremića i njegovih pulena u zgradu Predsedništva rekao da je to nečuveno ponašanje.\n- Oni mene ničim nisu ugrozoli, to je njihov čist politički performans. Ono što mene brine to je što oni ugrožavaju budućnost Srbije - rekao je Vučić i dodao da bi opet isto uradio, sišao i razgovarao sa njima:\n- Normalna i pristojna Srbija se ne plaši batinaša, normalna i pristojna Srbija se ne plaši takvih ljudi. To što su oni uradili je čist politički performans, da li im je urodio plodom saznaćemo na izborima. Moj posao kao predsednika je da budem ispred ugroženog i napadnutog dela naroda - rekao je Vučić, i dodao da onima koji prete i ugrožavaju budućnost Srbije takvi pokušaji nikada neće uspeti.\nPredsednik Srbije Aleksandar Vučić osudio je danas nasilje nad ženom na Adi Ciganliji, kao i zlostavljanje u Petnici i poručio da taj užas ima ime i prezime, a ono nije Petnica.\n- Što se Petnice tiče užasno je što se dešavalo. Ali to govori i o boljem stanju u našem društvu, da se sme govoriti i o ovome. Kroz Petnicu prošlo je na hiljade divnih mladih ljudi, i to se mora reći. Mora da se govori o problemu, ali to nije uradila Petnica. To je divna institucija, koju smo svi zajedno sada uništili, kao što smo uništavali Krušik, zbog sitnih političkih interesa - rekao je on.\nVučić je podvukao da to nije uradila Petnica, već da treba reći da su to uradila dva lica.\n- Dajte da ne uništavamo naše institucije. Sutra kada se dogodi tako nešto na Pravnom, ili nekom drugom fakultetu neće roditelji slati decu na te fakulktete. Dajte da samo ne uništavamo, ne uvezujemo sa našim institucijama - kazao je on.\nUkazao je da su naslovi u medijima bili „Strava i užas u Petnici“ i upitao koja će majka ili otac poslati svoje dete posle tih naslova na veličanstveno mesto znanja kakva je Petnica, u koje je država ulagala i ulagaće i u buduće.\n- Dajte da ne uništimo sve pred sobom. Dajte da privedemo krivce, pokažemo kolika je presuda za primer svima, ali ne moramo da uništavamo svaku instituciju - apelovao je on.\nS tim u vezi je rekao da nije morao ni da se uništi Kruških uz pomoć konkurencije iz inostranstva, a da se posle kaže da država obezbedi posao i plate.\n- Pozivam na malo vise odgovornosti, poštovanje, poštenje prema državi. Te stvari su užasne, ali imaju ime i prezime, a ono nije Petnica - rekao je on.\nTo što je neko nekoga silovao u nekoj školi, fakultetu, kaže, ne znači da su svi nastavnici, đaci, domari takvi, već naprotiv.\nKada je reč o nasilju na Adi Ciganliji rekao je da je video snimak, i da on ostavlja užasan utisak.\nKazao je da je zadovoljan što su nadležni organi uradili brzo svoj posao.\n- To nije samo pitanje fizičkih povreda, već da neko misli da ima pravo da udari ženu, da je ponižava na javnom mestu, to ne sme da se dogodi. Zato sam stao juče ispred onih koji na takav način vređaju žene - naglasio je on.\n- Ponosan sam na činjenicu što smo pre samo dva i po meseca rekli da ćemo da gradimo fabriku i to sproveli u delo. Lakše će da se garantuje budućnost vašoj deci i porodici. Prošao sam putem Kokočevac - Rudna glava i to je odličan put. Sve više zahteva ima za tekstilnu industriju. Hoću da se zahvalim vama divnim ženama ovde koje radite posao koji nimalo nije lak i koji radite za tu platu. ja ću da vam saopštim još jendu lepu vest, država će da subvencioniše za povećanje plata i već od sledećeg meseca očekujte platu od 38.000 dinara - rekao je Vučić nakon čega je usledio aplauz prisurtnih.\nPredsednik je rekao da će i dlaje nastaviti da se ulaže u razvoj Istočne Srbije.\n- Dame i gospodo, pre svega drage dame koje radite ovde, ponosan sam na činjenicu što smo pre samo dva i po meseca rekli da ćemo da napravimo fabriku i da smo sve to stigli. Pitao sam nekolik divnih dama, svima je druga plata u kući, tako da će nešto lakše da se živi i garantuje sigurnost vaše dece. Nastavićemo da snažimo našu Srbiju, ovde, na istoku, nadam se da će ogroman broj ljudi da se vrati iz inostranstva, kao i da ćemo imati više dece - rekao je Vučić.\n- Kinezi dosta rade i rad euspešno. Prosečna plata biće 98.000 u odnosu na 60.000 dinara pr enekoliko godina. Ja se nadam da ću za koju godinu doći ovde i videti da imamo više dece i novih radnih mesta.\nPredsednik je pozvao direktora Koridora Srbije da saopšti koje će se nove deonice puteva graditi u Srbiji sa posbnim akcentom na brze saobraćajnice u Srbiji i u Majdanpeku.\nObraćanje predsednika Vučića građanima\nPredsednik se obratio okupljenim meštanima koji su došli da ga pozdrave i zahvalio im se što su u toliko velikom broju došli po vrućini da prisustvuju ovoj događaju.\n- Veoma sam srećan što nam sve izgledakako najlepši delovi Zapadne Evrope. Gradimo nove puteve. to su ogromne promene, i kada smo ih obećali, mnogi su mi se smejali. Zahvalan sam Jumci, Ministarstvima, i svima koji su vredno radili na realizaciji. Mi danas imamo novu fabriku dva dana pre Vidovdana. Sada mi kažu da treba i vrtić, ali vrtić ima smisla ako imamo više dece, ja vam to obećavam, ali i očekujem da bude i više dece onda. Sve najbolje želim vama i vašim porodicama, više smo uložili u Rudnu Glavu tokom proteklih nekolimo neseci nego tokom proteklih 70 godina. Živela Rudna Glava, živeo Majdanpek, živela Srbija - rekao je Vučić\nPredsednik Vučić stigao u Rudnu Glavu\nPredsednik Srbije Aleksandar Vučić po dolastu u Rusnu Glavu na otvaranje fabrike "Jumko" razgovarao je sa građanima o tome šta je još neophodno za kvalitetno funkcionisanje života.\n- Dosta smo uradili ovde. Kao kroz Švajcarsku da prolazite - rekao je Vučić.,\nVučić je razgovaro sa predstavnikom ove kineske kompanije rekavši da je saradnja sa ovom kompanijom dosta uticala na povećanje srpske privrede. Predsednik je takođe govorio o budućim projektima sa predstavnikom kineske kompanije i ukazao na to da je neophodno da se poštuju svi ekološki propis.\n- Svet je pokušao da uništi Kineze na polju trgovine čelikom i bakrom, a sada vidimo da Kina drži 70 odsto tržšta i bakra i čelika - rekao je Vučić i dodao da će prosečna plata zaposlenih u firmi Zi Đinu "Jumko" biti 98.000 dinara.\nOtvaranje pogona počelo je u 10 časova\nNovi pogon vranjanske kompanije "Jumko" u Rudnoj Glavi, površine oko 1.000 kvadratnih metara, izgrađen je od temelja za svaga dva i po meseca, izjavila je pi-ar kompanije Gordana Savić.\n- U ovaj pogon ''Jumko'' je uložio blizu milion evra, a u njemu će u dve smene raditi 80 žena koje će se baviti šivačkim poslom. Njih 29 je bilo na obuci u Vranju, i one će obučiti preostale radnice, ali će uz njih biti i naši tehnolozi iz Vranja. Proizvodni program je kao i u svakoj ''Jumkovoj'' fabrici, konfencija i uniforme za snage bezbednosti - precizirala je Savićeva.\nRudna Glava fabrika Jumko predsednik Srbija Aleksandar Vučić Majdanpek radovi radna mesta građani Ekonomija


eKapija | Obilaznica oko Temerina rasteretila bi glavnu ulicu - Investicija nedostižna za Opštinu\nIzvor: pannonrtv.com | Četvrtak, 03.12.2020.| 08:45\nObilaznica oko Temerina rasteretila bi glavnu ulicu - Investicija nedostižna za Opštinu\nTemerin (Foto: YouTube/screenshot)\nKroz glavnu ulicu dnevno prosečno prođe devet hiljada vozila, ali u periodima intenzivnijeg saobraćaja i do 12.000 vozila. Pored zagađenja vazduha i buke, to ima i druge negativne efekte na kvalitet života.\nPlanovi za izgradnju obilaznice postoje još od sredine prethodne decenije. Obilaznica oko Temerina dobila je svoje mesto i u koalicionom sporazumu između Saveza vojvođanskih Mađara i Srpske napredne stranke, koji je potpisan u novembru.\n- To je ogromna investicija, koju opština iz sopstvenih sredstava nikada ne bi mogla da realizuje. Kružni tok na ulazu iz pravca Bačkog Jarka, to je početna tačka, on je već 2018. godine izveden tako da se iz njega može isključiti na obilaznicu - rekao je Robert Pastor, predsednik Skupštine opštine Temerin.\nobilaznica oko Temerina


Najmodernije pantalone za jesenju sezonu - Harper‘s Bazaar\nModa / Trendovi 14. avgust 2020.\nOve jeseni lepota, zadovoljava komfor.\nDizajneri se klade na praktičnost i komfor i to su kriterijumi koje povezujemo sa širokim krojevima pantalona.\nTakav, obično muški kroj, naprotiv, daje stajlingu ženstvenost i eleganciju. Međutim, opasnost od širokih pantalona je da dame niskog rasta mogu izgledati još niže, ali postoji izlaz iz ove situacije - široke pantalone treba da budu u kombinaciji sa visokim potpeticama (dok pantalone treba da pokrivaju petu do sredine)\nNa jesen bi trebalo da dajete prednost gustim tkaninama: na primer, plišu koji je relevantan u novoj sezoni, ili ne manje modernoj koži (po mogućnosti u boji). Kožne palazzo pantalone u glavnim nijansama jeseni - crvena i tradicionalna braon – potražite u kolekcijama Bottega Veneta i Nina Ricci. Dizajneri preporučuju nošenje totalnih kožnih lookova, tako da pantalone možete upotpuniti blejzerima od kože, ističući struk tankim kaišem.\nU jesenjoj sezoni, siva će postati nova crna - ova nijansa je ispunila bukvalno sve modne revije. Lako će se kombinovati sa skoro celokupnom paletom boja kao i osnovna crna - potražite pantalone takvog univerzalnog tona u kolekcijama Max Mara i Alexandre Vauthier.\nPored luksuznih modnih kuća, fashion fast brendovi su takođe pripremili lep izbor pantanlona za jesen prateći najnovije trendove.\nNajaktuelnije modele otkrivamo u galeriji fotografija.\nharper's bazaar moda trend jesen pantalone\nshopping događaji kultura moda poznati luksuz trendovi enterijeri


Nepredvidive mačke – šta nismo znali o njihovih devet života - Report.rs\nBy redakcija 01/17/2022 Najnovije, Zanimljivosti\nMožda volite svoju mačku, ali verovatno niste u potpunosti svesni koliko je vaša ljubimica i njena celokupna vrsta zaista posebna. Na primer, da li ste znali da su mačke razvile mjaukanje kao način da komuniciraju isključivo sa ljudima?\nMačke imaju 95,6 posto gena kao i tigrovi, i one dele istu vrstu ponašanja sa svojim precima iz džungle, kaže Lejla Morgan Vajld, stručnjak za ponašanje mačaka i osnivač portala Cat Visdom 101.\nZajedničko sa tigrovima im je obeležavanje mirisa grebanjem, igra sa plenom, uhođenje plena, obeležavanje teritorije urinom.\nVeruje se da su mačke jedini sisari koji ne osećaju ukus slatkog, a kada je reč o ostalim čulima, mačke su kratkovide, ali njihov periferni vid i noćni vid su mnogo bolji od ljudi.\nMogu skočiti do šest puta duže od sopstvene dužine, a u njihovoj spretnosti im pomaže možda to što imaju 230 kostiju, dok ljudi imaju 206. Takođe, mačke imaju skoro dvostruko više neurona u moždanoj kori od pasa i poseduju najveće oči u odnosu na veličinu glave od svih sisara.\nProsečan životni vek mačke porastao je za godinu dana u periodu između 2002. i 2012. godine, prema studiji bolnice za kućne ljubimce Banfild.\nSpavaju čak 12 do 16 sati dnevno, a najaktivnije su u zoru i u sumrak, a mogu provesti i trećinu vremena dok su budne „negujući se kupanjem”.\nIako deluje neverovatno, mačke će odbijati neukusnu hranu do tačke gladovanja a mnoge su netolerantne na laktozu.\nGrožđe i suvo grožđe, kao i luk, i vlašac su izuzetno štetna hrana za mačke. Mogu izazvati srčane probleme i probleme sa varenjem.\nAko ste se pitali šta želi mačka sa repom u obliku znaka pitanja, ona zapravo želi da se igra sa Vama.\nMačke imaju jedinstven „rečnik” sa svojim vlasnikom – svaka mačka ima drugačiji skup vokalizacija, predenja i ponašanja, ali sve „smatraju” da je preteće ponašanje kada uspostavite direktan kontakt očima sa njima.\nI za kraj, znajte da će Vas, iako ste Vi vlasnik, a ona Vaš ljubimac, mačke označiti kao svoju teritoriju i to dok trljaju svoje lica i telo o vas.\nIzvor: Cvillecatcare.com, rts, Foto: Unsplash\nDevet mačka Macke Nepredvidive o njihovih šta nismo znali zanimljivosti života


Preporuke za promjenu Ustava: Federacija BiH funkcionalnija i jeftinija\n15. maj/svibanj, 2013.\nKonferencija o promjenama Ustava FBiH, Sarajevom mart 2013.\nJavnosti je u srijedu predstavljen Nacrt preporuka za promjenu Ustava Federacije BiH, koji između ostalog predviđa ukidanje institucije predsjednika i potpredsjednika Federacije, smanjenje članova oba doma Federalnog parlamenta, te načine popunjavanja Ustavnog suda koji neće moći biti blokirani kao do sada. Visoki zvaničnici SAD i EU podržavaju ovaj prijedlog i pozivaju na debatu, dok analitičari smatraju kako će, iako dobar, ovaj prijedlog biti teško provodiv.\nDemokratski uređen entitet koji bi štitio ljudska prava, garantovao ravnopravnost, bio jeftiniji i politički odgovorniji - tako bi funkcionisala FBiH, ukoliko bi prošle preporuke ekspernog tima za promjene Ustava.\nTako bi Federacija BiH postala sve što sada nije. Glomazan aparat bio bi zamijenjen efikasnim, a načini donošenja odluka pojednostavljeni.\nOkidač je bilo formiranje federalne vlade od strane tadašnjih platformaških stranaka, što je izazvalo nezadovoljstvo predstavnika HDZ-a koji su potom sve glasnije pozivali na formiranje trećeg entiteta. Smatrajući da su ugrožena njihova prava kao legitimnih predstavnika Hrvata potporu su našli i u strankama u RS.\nKako bi preduprijedili faktičko stvaranje tri nacionalne jedinice unutar BiH, na nužnosti reforme Ustava Fedreacije BiH najviše su inistirale SAD, koje su treći entitet vidjele kao korak u pogrešnom pravcu.\nPotom je uslijedila nova kriza oko imenovanja nove vlade predvođene drugom parlamentarnom većinom, a potom i politička blokada imenovanja sudija Ustavnog suda FBiH. Novim prijedlozima ponuđeno je i rješenje krize Vlade i stranačkih igara oko imenovanja.\nKrešimir Zubak na konferenciji\n“Ukoliko stranka koja pobijedi na izborima, osigura većinu i obezbijedi prihvatljiv program i raspodjelu funkcija može dobiti povjerenje za formiranje vlade”, navodi navodi član tima Krešimir Zubak.\nU suprotnom, podršku će dobiti neko drugi ko to bude mogao obezbijediti. Također ako ne bude dogovora u roku od pet mjeseci svim zastupnicima oba doma biće uskraćena primanja do postizanja dogovora. Uz efikasnost FBiH bi dobila i političku odgovornost, jer bi se tražilo poštivanje obećanja.\nCentralnu poziciju u strukturi organizovanja vlasti imao bi parlament,jer bi institucija predsjednika i potpredsjednika entiteta, čija se vlast pokazala zamalo pa beskonačnom, bila ukinuta.\n“Da se afirmiše institucija zajedničke sjednice oba doma koja se nikada, iako postoji mogućnost, do sada nije održala. Na njoj bi se razmatrale ključne stvari za funkcionisanje Federacije BiH – promjene budžeta, usvajanja završnog računa , imenovanja sudija Ustavnog suda”, navodi profesor Ustavnog prava Kasim Trnka.\nTako bi se riješilo pitanje blokada jer bi se dešavalo manje zastoja u jednom od domova, kao što je to sada slučaj.\nUdar na političke elite\nTakođer bi se smanjio broj profesionalnih zastupnika koji bi bili plaćeni u visini prosječne plate u Federaciji, od čega bi zavisila i ministarska plata, što bi ih, vjeruje član tima Vehid Šehić, natjeralo da se bore za veći standard i bolje ekonomsko okruženje, te da dijele sudbinu građana.\nOvakav pristup direktan je udar na političke elite koje su upravo kroz fotelje, bilo zastupničke ili ministarske stekle veliko bogatstvo. Pitanje je zašto bi onda podržali Ustav koji ih praktično lišava apsolutne moći. Ambasador SAD u BiH Patrick Moon, međutim, jasno je poručio da vlast služi narodu i uputio indirektnu poruku liderima.\nŠef Delegacije EU Peter Sorensen i američki ambasador Patrick Moon na konferenciji, maj 2013.\n„Političko vođstvo u Federaciji, ali i diljem BiH treba da zna kad ljudi govore oni treba da slušaju. Ako politički lideri odluče da ignorišu reforme, treba im staviti do znanja da ignorišu volju naroda i građana koji će glasati na sljedećim opštim izborima. Federacija pripada narodu i na vama je da savjetujete kako treba da je se vodi. Na vama je da pomognete da se defninišu preporuke koje će prema našem mišljenju biti osnov za novi ustav Federacije", kazao je Mun.\nZamjenik šefa Delegacije EU u BiH Renco Davidi svjestan je da političari zapravo ne žele promjene, ali navodi da ih se na to mora natjerati.\n“Ono što smo primijetili u proteklim procesima jeste da političari nisu bili spremni da prihvate inicijative za bilo kakve strukturne reforme. Mislim da je jako važno da se sa nižih nivoa izvrši pritisak, da se građani uključe i da ubrzaju reforme“, ističe Davidi\nProfesor Fakulteta političkih nauka u Sarajevu Mirko Pejanović vjeruje kako ovaj prijedlog za razliku od prošlih, koji su išli u pravcu reforme državnog ustava, može dobiti podršku politike.\n“Jer političke elite, one koje čine većinu su sebi priskrbile uzurpaciju moći parlamenta na nivou države i entiteta a to nije demokratija već marginalizacija parlamentarne demokratija i to se u ovom slučaju neće dogoditi”, kategoričan je Pejanović.\nUvođenjem minimalne kvote izabranih zastupnika moglo bi se riješiti i pitanje nepopunjavanja Doma naroda Federacije koji nije radio u punom kapacitetu. Međutim, kako se u Ustav najmeravaju ugraditi i kategorije građana i nacionalnih manjina to bi moglo biti problematično za funkcionisanje, smatra Jakob Finci.\n„Sve je do sada bilo djeljivo na tri. Poslije implementacije odluke Sejdić – Finci sve je trebalo biti djeljivo na četiri. Poslje implementacije ovakvog ustava sve će biti djeljivo na pet a onda svima ima manje i teško da će konstitutivni narodi koji imaju većinu vlasti pristati na takvo nešto jer to nije u njihovu korist“, vjeruje Finci.\nRješenja koja se nude u 181. preporuci također predviđaju i jačanje općina, te da Federacija preuzme brigu o socijalnim potrebama u onim dijelovima entiteta koji finansijski nisu održivi. Tako bi građani imali osigurano liječenje, te socijalnu zaštitu ma gdje bili, jer su sada ograničeni na kantone, te jedino uz posebno odobrenje mogu na liječenje u bolje opremljene bolnice.\nPogledajte komentare (8)


SKANDAL TOKOM POSJETE ŽELJKE CVIJANOVIĆ SJEVERNOJ MAKEDONIJI: NIJE BILO ZASTAVE BOSNE I HERCEGOVINE | Hayat.ba\nNa susretu međunarodnog karaktera obavezna je upotreba zastave države iz koje dolazi visoki gost, u ovom slučaju je obavezna upotreba državne zastave BiH, što nije urađeno, već je korištena zastava jednog neraskidivog dijela BiH – istakao je Ramčilović.\nPosebno u ovo vrijeme u kojem su sve učestalije secesionističke namjere dijela vlasti i političara Srba iz Bosne i Hercegovine, koje mogu da imaju katastrofalne posljedice. Ovakvim činom općine Kumanovo nanosi se šteta dobrim i prijateljskim odnosima BiH i Sjeverne Makedonije, iako naša država u svakom pogledu podržava i smatra neprikosnovenim teritorijalni integritet i suverenitet BiH – napisao je Ramčilović.\nDodao je da su susretu povodom praznika građana srpske zajednice u Sjevernoj Makedoniji predsjednice entiteta BiH RS-a Željke Cvijanović i gradonačelnika općine Kumanovo Maksima Dimitrievskog prisustvovali i ambasador BiH u Skoplju Dragan Jaćimović i srpski zastupnici u Sobranju Ivan Stioljković i Miroslav Jovanović.


Vesti online / Sport / Košarka / Majami pobedio Oklahomu, Lejkersi bolji od Njujorka\nMajami pobedio Oklahomu, Lejkersi bolji od Njujorka\nKošarkaši Majamija pobedili su u noći između utorka i srede na svom terenu ekipu Oklahome sa 103:97 u takozvanom "Božićnjem specijalu" američke NBA lige.\nNajefikasniji u ekipi Majamija - Lebron Džejms\nU reprizi velikog finala iz prošle sezone, gosti iz Oklahome su nekoliko sekundi pre kraja imali priliku da dođu do produžetka, ali su u istom napadu trojke promašili najbolji igrači ovog tima Kevin Durent i Rasel Vestbruk, pa je Majami pobedio.\nPrva zvezda tima Lebron Džejms predvodio je domaću ekipu do pobede sa 29 poena, osam skokova i devet asistencija. Dvejn Vejd postigao je 21 poen, Mario Čalmers 20, a Kris Boš 16. Najefikasniji u timu Oklahome bio je Durent sa 33 poena, dok je Vestbruk postigao 21.\nLos Anđeles Lejkersi uspeli su da ostvare petu uzastopnu pobedu, pošto su u drugom velikom derbiju dana bili bolji na svom terenu od Njujorka sa 100:94.\nPrva zvezda ekipe iz Los Anđelesa, Kobi Brajant predvodio je svoj tim sa 34 poena, a sledili su ga Meta Vrld Pis sa 20 i Stiv Neš sa 16 poena. U domaćoj ekipi španski centar Pau Gasol postigao je 13 poena, imao osam skokova i šest asistencija, dok je zapažen učinak imao i Dvajt Hauard sa 14 poena i 12 skokova.\nNajefikasniji u klubu iz Njujorka bio je Karmelo Entoni, koji je kao i Brajant postigao 34 poena, dok je Džej-Ar Smit dodao 25.\nLejkersi su trijumfom došli do 50 odsto uspešnosti u ligi, pošto sada imaju po 14 pobeda i poraza, dok Njujork ima sko 20-8.\nU ostalim mečevima Los Anđeles Klipersi su na svom terenu dobili Denver sa 112:100, Boston je bio bolji od Bruklina u gostima sa 93:76, dok je Čikago izgubio kao domaćin od Hjustona 97:120.\nBruklin - Boston 76:93\nLA Lejkers - Njujork 100:94\nMajami - Oklahoma 103:97\nČikago - Hjuston 97:120\nLA Klipers - Denver 112:100


Za svaki ukus, i potrebu, po nešto – Euromobil Magazin\nBy EM on 27. марта 2019.\nPosle AMG A35 Hatchback, Merceds je krajem marta prikazao i troprostornu varijantu sportiste baziranu na standardnoj A-Klassi Sedan\nZa pogon je odabran već poznati dvolitarski četvorocilindraš sa turbo punjačem snage 306 KS I sa 400 Nm obrtnog momenta. Pogon je, naravno, na sva četiri točka – 4Matic – a menjač AMG Speedshift 7G sa dvostrukom spojnicom. Mercedes-AMG A35 Sedan iz mesta do brzine od 100 km/h ubrzava za 4,8 s, dok je maksimalna brzina po već uobičajenim kriterijumima elektronski ograničena na 250 km/h.\nNemački proizvođač za sada nije saopštio kada će se A35 Sedan naći u prodaji i po kojoj ceni, a očekuje se da će ova verzija imati svetsku sajamsku premijeru na predstojećem salonu automobil u Njujorku, polovinom aprila.\nA-KlassaA35AMGMercedesMercedes AMG A35 SedanSedan


source.ba | Teška saobraćajna nesreća: Strahovit sudar kombija i vozila, ima povrijeđenih\nU teškoj saobraćajnoj nesreći koja se dogodila u mjestu Klisura kod Srebrenika sudarili su se kombi i vozilo, prenosia avaz.\nSudar u Sarajevu usporio saobraćaj na glavnoj cesti\nFingiranje saobraćajnih nesreća: Nakon kriminalističke obrade zadržano 12 lica\nIz Operativnog centra Ministarstva unutrašnjih poslova Tuzlanskog kantona potvrdili su da se nesreća dogodila danas oko 14:30 sati.\nPrema prvim informacijama, ima povrijeđenih. Vozilo je od siline udara gotovo smrskano do neprepoznatljivosti. Na teren su, osim policije i Hitne pomoći, izašli i vatrogasci.


Ischinger kritizirao slab vojni angažman Njemačke | Politika | DW | 14.02.2020\nIschinger kritizirao slab vojni angažman Njemačke\nSigurnosna konferencija u Minhenu bavi se krizom Zapada kao odbrambene zajednice ali i pitanjem kako se EU treba postaviti u svjetlu novih sukoba. Wolfgang Ischinger smatra da se Njemačka treba više vojno angažirati.\nWolfgang Ischinger je iznio prilično razočaravajuću analizu njemačke vanjske politike posljednjih godina. On se osvrnuo na govor bivšeg njemačkog predsjednika Joachima Gaucka iz 2014. u kome je Gauck pozvao na više njemačke odgovornosti u odnosu na svjetska dešavanja. Taj govor je doduše pokrenuo neke stvari, rekao je Wolfgang Ischinger u intervjuu njemačkoj novinskoj agenciji dpa, "međutim, s obzirom na brzinu kojom se razvija situacija na svjetskoj političkoj sceni, za mene je to previše sporo. Premalo se poduzima i premalo je odlučnosti." Vojna snaga Njemačke preslaba je u odnosu na njenu političku moć u Evropi, naglasio je ovaj vrhunski diplomata, koji je na čelu Sigurnosne konferencije u Minhenu od 2009. godine.\n"Mislim da bi se svi naši susjedi obradovali kada bi Njemačka protiv 'Islamske države' angažirala bar toliko bombaredera kao Danska. Mi nismo upotrijebili nijedan borbeni avion, već samo letjelice za elktronsko osmatranje tla i fotografiranje."\nDanska se naime borbenim avionima F16 borila protiv IS-a u Siriji i Iraku između 2014. i 2016., dok je Bundeswehr do danas u međunarodnu koaliciju koja se bori protiv ove terorističke organizacije bio uključen samo sa izviđačkim avionima Tornado.\nBundeswehr je u Siriji i Iraku koristio izviđačke avione Tornado\nIschinger: Diplomatija ne smije postati retorička ljuštura\nOvog petka je njemački predsjednik Frank-Walter Steinmeier, kao prvi njemački šef države poslije Gaucka, otvorio ovogodišnju Minhensku sigurnosnu konferenciju. I Steinmeier se tokom 2014. godine - kao tadašnji ministar vanjskih poslova - zalagao za više njemačke odgovornosti. No, za razliku od Gaucka, on nije isticao vojni angažman.\nIschinger je naglasio da se vojna sredstva i vojni angažman mora poduprijeti u dovoljno velikom obimu. "Nažalost, za efikasnu diplomatiju - kada je riječ o krizama - potrebna je mogućnost da se, u slučaju nužde, zaprijeti i vojnim sredstvima. Vojska bi trebala biti samo jedan od brojnih instrumenata. Ukoliko ga pak ne posjedujete, diplomatija se često pretvara u praznu retoriku. Tada se može samo dugoročno žaliti na lošu situaciju u Siriji, ali se ništa ne može promijeniti“, rekao je Ischinger.\nU tom kontekstu on je pohvalio iskorak savezne ministrice odbrane Annegret Kramp-Karrenbauer (CDU) i inicijativu o učešću vojnoj misiji UN-a na sjeveru Sirije. "To je bar bio signal u pravom smjeru, uprkos tome što se to desio u nepovoljnom trenutku u kojem se nije mogao postići uspjeh.“\nOvogodišnja sigurnosna konferencija bavi se krizom Zapada kao odbrambene zajednice i društva vrijednosti te time kako se EU ubuduće treba pozicionirati u svijetu koji karakteriziraju novi sukobi između velikih sila. Očekuje se učešće oko 30 predsjednika i šefova vlada iz cijelog svijeta. Pozvani su politički predstavnici SAD-a, Rusije, Kine, Saudijske Arabije i Izraela, kao i još najmanje 60 ministara vanjskih poslova i odbrane iz cijelog svijeta. Saveznu vladu Njemačke će na ovoj najvažnijoj godišnjoj svjetskoj konferenciji o sigurnosnoj politici u svijetu, između ostalih, predstavljati ministar vanjskih poslova HeikoMaas i ministrica odbrane Annegret Kramp-Karrenbauer.\nAmbasada SAD u Berlinu objavila je na Twitteru da je ambasador Richard Grenell „otvorio Minhensku sigurnosnu konferenciju istorijskim potpisivanjem sporazuma o željeznici i auto-putu između Srbije i Kosova, poslije prošlomjesečnog sporazuma o obnovi direktnih letova između Beograda i Prištine“. „Dogovorili smo način da otvorimo željeznice i auto-puteve. Kao što znate, već smo dogovorili avio-liniju između Beograda i Prištine, tako da su ovo dva nova dogovora“, rekao je Grenel nakon potpisivanja sporazuma.\nGrenell, izaslanik predsjednika SAD Donalda Trampa, ponovio je da „pokušava da se što je više moguće fokusira na ekonomski razvoj i na otvaranje novih radnih mesta“.„Moram reći da su oba predsjednika od samog početka saglasna da bi na tome trebalo da bude fokus. Zahvalan sam što smo uspjeli da stignemo do ove tačke“, naveo je Grenell.\nTagovi Minhenska sigurnosna konferencija, Njemačka, Bundeswehr, angažman, svijet, krize, Wolfgang Ischinger, Frank-Walter Steinmeier\nPuzzle globalnog poretka 12.02.2019\nDosadašnji svjetski poredak se raspada. Preostali branioci liberalnih vrijednosti prolaze kroz fazu nesigurnosti. Ko će pokupiti komade smrskanog stakla?


RTS :: Sukob policije i navijača Hajduka – povređeno 35 osoba, uhapšeno 43\nRegion Sukob policije i navijača Hajduka – povređeno 35 osoba, uhapšeno 43\nnedelja, 22. maj 2022, 15:09 -> 18:38\nNa auto-putu između Zagreba i Karlovca tokom noći došlo je do nereda i masovne tuče između navijača splitskog "Hajduka" i policije. Dve osobe su ranjene iz vatrenog oružja, a desetak policajaca povređeno, prenose hrvatski mediji.\nViše stotina navijača, iz kolone koja se iznenada zaustavila na auto-putu A1 na odmorištu "Desinec" prema Splitu, nasrnulo je na 16 policajaca koji su se tamo nalazili.\nNavijači su na policajce bacali razne predmete, uključujući boce, palice i kamenje a bačena je i zapaljena baklja u blizini benzinske stanice, saopštila je zagrebačka policija.\nPolicija je izvestila kako ništa nije naslućivalo da će se ovako nešto dogoditi, no u jednom trenutku, naglašeno je, navijači su na povratku za Split zaustavili sve tri trake na auto-putu i krenuli u napad na policajce.\nKako se navijači ni posle upozorenja nisu povukli, policajci su ispalili hice upozorenja i pozvali pomoć.\nU sukobima je povređeno 35 osoba – 15 navijača i 20 policajaca, a privedena su 43 navijača. Među uhapšenima je jedno maloletno lice, 11 su mlađi punoletnici dok su ostali punoletni.\nKao potencijalni razlog za napad mediji navode zabranu ulaska navijača s transparentom.\nNavijači, međutim nisu pravili probleme ispred Maksimira a nakon početka utakmice sami su odlučili da krenu put Splita. U koloni je bilo 261 vozilo sa oko 1.500 navijača.\n"Cijela trasa do Splita je bila osigurana s policijskim snagama", rekao je zamenik načelnika policije.\nOn je rekao da policajcima pojačanje nije moglo odmah da stigne jer je sve bilo blokirano, zbog čega su policajci morali da ispale hice upozorenja.\n"Tri policijska službenika su pucala. Dvojica su pucala u zrak, jedan puca četiri hica, drugi osam hitaca. Treći ispaljuje osam hitaca u zrak, nakon toga 11 hitaca u betonsku površinu. Pretpostavljamo da je tako došlo do ozlijede dvojice navijača. Jedan je ozlijeđen u potkoljenicu, jedan u visini rebara", rekao je policijski zvaničnik.\nDodaje i da su dobili informacije da se tokom dana javio još jedan navijač koji ima ustreljeno stopalo.\n"On je medicinski obrađen i nije zadržan na lečenju. Pretpostavljamo da se radi o lakšim ozlijedama. Dobili smo informaciju da se još jedan navijač javio. Ako se to potvrdi, to su četiri navijača ranjena od vatrenog oružja", napominju iz policije.\nAbazović za RTS: Mi u regionu od svega pravimo politiku, pa i od odnosa sa crkvom i popisa\nDamjanović za RTS: Nema bojazni da "Otvoreni Balkan" ugrožava bilo čiju državnost


Nike Mercurial Superfly 8 Club TF | Sport Vision\nNike Mercurial Superfly 8 Club TF muške patike za fudbal namenjene za igru na kratkoj, veštačkoj travi su dizajnirane za brzinu. Upadljive boje na bočnim stranama i u prednjem delu patika ističu ključne oblasti za precizan dribling, dodavanje i šut. Osim toga, prianjajuća tekstura na oblikovanom gornjištu vam omogućava da preuzmete potpunu kontrolu nad igrom. Dynamic Fit otvor patike obavija vaš članak mekom, elastičnom tkaninom, za bezbedan osećaj. Gumeni đon je dizajniran za višesmernu vuču na ulici, terenu i zatvorenim površinama. Specifikacija: Za igru na kratkim, sintetičkim površinama Plitak profil Pertlanje Dynamic Fit otvor patike Prianjajuća tekstura na gornjištu Gumeni đon.\nNike Mercurial Superfly 8 Club TF muške patike za fudbal namenjene za igru na kratkoj, veštačkoj travi su dizajnirane za brzinu.\nUpadljive boje na bočnim stranama i u prednjem delu patika ističu ključne oblasti za precizan dribling, dodavanje i šut. Osim toga, prianjajuća tekstura na oblikovanom gornjištu vam omogućava da preuzmete potpunu kontrolu nad igrom. Dynamic Fit otvor patike obavija vaš članak mekom, elastičnom tkaninom, za bezbedan osećaj. Gumeni đon je dizajniran za višesmernu vuču na ulici, terenu i zatvorenim površinama.\nDynamic Fit otvor patike


OBJAVLJEN JE ŠKOLSKI KALENDAR OD 8. JUNA DO 16. JULA: Budući srednjoškolci i studenti, DOBRO GA PROČITAJTE!\nŠkola, Foto: Printscreen\nMeđutim, baš tada sledi ono glavno, prijemni za srednje škole i fakultete, a ceo proces od testova, preko iščekivanja rezultata, do upisa trajaće čak tri nedelje\nObjavljeno: 06.06.2021. 11:20h\nJoš jedna školska godina ulazi u foto-finiš i to na svim nivoima, od osnovnih škola, preko srednjih, pa sve do fakulteta.\nMaturanti gimnazija i učenici trogodišnjih srednjih stručnih škola već su se raspustili, u utorak će njihovim koracima krenuti i sadašnji osmaci, dok će preostali u školskim klupama ostati gotovo po pravilu do 22. juna.\nMeđutim, baš tada sledi ono glavno, prijemni za srednje škole i fakultete, a ceo proces od testova, preko iščekivanja rezultata, do upisa trajaće čak tri nedelje.\nI sve to dolazi kao završetak još jedne potpuno specifične školske godine koju je umnogome obeležila epidemija korona virusa, zbog koje su đaci češće bili na onlajn nastavi nego u školskim klupama.\nEvo, uostalom, kako će foto-finiš školske godine izgledati iz dana u dan.\n8. jun – Raspuštaju se učenici osmog razreda svih osnovnih škola u Srbiji kako bi imali vremena da se do 23. juna dodatno pripreme za prijemne ispite, odnosno polaganje male mature. Neki kod kuće, a neki u svojim školama.\n22. jun – Raspuštaju se svi ostali osnovci, učenici od prvog do sedmog razreda osnovnih škola, ali i svi srednjoškolci, sa izuzetkom maturanata koji se već nalaze na odmoru ili se uveliko pripremaju za upis na fakultete.\n23. jun – Počinje mala matura, a budući srednjoškolci prvo će raditi test iz srpskog/maternjeg jezika i to od 9.00 do 11.00 časova. Pred sobom će imati test sa 20 zadataka. Istog dana počeće i upisni rok za fakultete, odnosno prijave za prijemne ispite, a ceo proces će trajati sve do 26. juna.\n24. jun – Drugi dana male mature kada će budući srednjoškolci raditi test iz matematike. Kao i prvog dana termin je od 9.00 do 11.00 časova, a pred svršenim osnovcima takođe će biti 20 zadataka.\n25. jun – Mala matura biće završena trećim, kombinovanim testom (9.00-11.00) na kojem će biti pitanja iz geografije, biologije, fizike, hemije i istorije. On je ujedno i najvredniji jer za razliku od srpskog i matematike koji nose po maksimalnih 13 poena, ovaj vredi 14.\n26. jun – Potencijalni akademci će istaknute liste kandidata za upis na fakultete moći da vide najkasnije do ovog datuma. I tada će znati kada i gde treba da dođu na prijemne ispite.\n27. jun – Preliminarni rezultati male mature biće istaknuti na nivou škola u svim osmoletkama širom Srbije i to najkasnije do 10 časova. Zatim sledi eventualni prijem prigovora na rezultate (10.00-16.00).\n28. jun – Počinju prijemni ispiti na fakultetima širom Srbije, a ceo proces odvijaće se sve do 2. jula. Negde će trajati samo jedan, a negde više dana.\n2. jul – Objavljivanje konačnih rezultata sa testova na maloj maturi (do 8.00), kada će svršeni osnovci znati tačno sa koliko bodova raspolažu u trci za željenu srednju školu. U isto vreme ovo će biti i poslednji dan da budu završeni prijemni ispiti na svim fakultetima.\n3. jul – Popunjavanje i predaja lista želja za upis u željene srednje škole. Proces će trajati dva dana, dakle i 4. juna i to u periodu od 8.00 do 15.00 časova. Budući srednjoškolci mogu da predaju spisak sa maksimalno 20 željenih smerova i škola.\n5. jul – Svi fakulteti širom Srbije će rezultate prijemnih ispita objaviti najkasnije 5. jula, do 16 časova. Oni će napraviti preliminarnu rang-listu kandidata koji su obezbedili studiranje na budžetu ili su pak primljeni kao samofinansirajući studenti.\n7. jul – Budući studenti koji nisu zadovoljni rezultatima mogu priložiti žalbu fakultetu na kojem su konkurisali. Na drugoj strani, mali maturanti mogu da provere tačnosti liste želja za upis u srednje škole od 8.00 časova.\n9. jul – Objavljivanje zvanične liste želja učenika za upis u srednje škole – do 8.00 časova. Onda sledi iščekivanje da bude obelodanjeno gde su đaci upali.\n11. jul – Objavljivanje zvaničnih rezultata raspodele po srednjim školama (do 8.00 časova), kao i objavljivanje preostalih slobodnih mesta u drugom krugu.\n12. jul – Podnošenje prijava za upis u srednje škole trajaće dva dana, dakle i 13. juna. Oba dana termini su od 8.00 do 15.00 časova.\nKonačne rang-liste upisanih na fakultete biće objavljene ovog dana. Od tad pa do 16. jula kandidati moraju da se upišu na fakultete.\n16. jul – Završetak upisa na fakultete. Do tog dana svi koji su prošli prijemni i izborili mesto na budžetu ili kao samofinansirajući, moraju da budu upisani na fakultetima.\nVAŽNO JE DA NASTAVIMO PROCES IMUNIZACIJE: Tiodorović konačno otkrio koliko nam fali do KOLEKTIVNOG IMUNITETA!\nJUN JE IDEALAN DA POSADITE 3 IZUZETNO LEKOVITE ZAČINSKE BILJKE: One su i zdrave i ukusne!


Održana 65. sjednica Republičkog štaba za vanredne situacije – Opština Gacko\nOdržana 65. sjednica Republičkog štaba za vanredne situacije\nRepublički štab za vanredne situacije juče je održao 65. sjednicu, kojom je predsjedavao komandant Štaba Radovan Višković.\nNa jučerašnjoj sjednici konstatovano je da će Ministarstvo unutrašnjih poslova, komunalna policija i inspekcijske službe, u narednom periodu, provoditi pojačane aktivnosti na kontroli poštovanja zaključaka Republičkog štaba za vanredne situacije.\nRepublički štab je donio Zaključak o sprovođenju mjera za reagovanje na pojavu bolesti izazvane novim virusom korona u Republici Srpskoj, kojim se u cilju sprečavanja širenja virusa korona SARS-CoV-2 i COVID-19 bolesti na teritoriji Republike Srpske i zaštite i spasavanja stanovništva do 15.01.2021. godine zabranjuju:\nTakođe, obavezuju se pravna lica, preduzetnici i fizička lica koji u direktnom kontaktu pružaju usluge građanima da usluge pružaju zaštićeni maskom, obavezno sprovode mjere dezinfekcije, obezbijede masku građanima koji koriste njihove usluge, a nemaju ih, i pridržavaju se uputstava JZU „Institut za javno zdravstvo Republike Srpske“ za organizovanje rada u zavisnosti od djelatnosti koju obavljaju.\nDo 15.01.2021. godine ograničava se radno vrijeme u periodu od 06:00 do 22:00 časa svim vrstama ugostiteljskih objekata za ishranu i piće bez obzira da li posluju samostalno ili u okviru drugih objekata u kojima se obavlja privredna djelatnost (benzinske pumpne stanice, objekti za smještaj i dr.), kao i priređivačima igara na sreću (kladionice, automat klubovi, kazina, tombole i dr.).\nOvim Zaključkom, do 15.01.2021. godine, u periodu od 22:00 do 06:00 časova, dragstori mogu raditi isključivo putem šalterske prodaje.\nDo 15.01.2021. godine, u periodu od 22:00 do 06:00 časova, zabranjuje se prodaja alkoholnih pića svim privrednim subjektima.\nDo 15.01.2021. godine dozvoljene su takmičarske aktivnosti sportskih organizacija i sportista isključivo bez prisustva publike, uz poštovanje svih epidemioloških mjera koje je propisao JZU „Institut za javno zdravstvo Republike Srpske“.\nSubjekti koji pružaju usluge iz oblasti ugostiteljstva, umjetnosti i zabave (bioskopi, pozorišta, muzeji i sl.) dužni su da organizuju svoj rad uz primjenu propisanih epidemioloških mjera od strane JZU „Instituta za javno zdravstvo Republike Srpske“, sa posebnom pažnjom na ograničenje broja lica u objektu u zavisnosti od površine prostora i uz obavezno poštovanje propisane fizičke distance, te da na ulazu u objekat postave obavještenje o ukupnom broju lica koja mogu boraviti u odnosu na njegovu površinu.\nNaredba o obaveznom sprovođenju mjera za reagovanje na pojavu bolesti izazvane novim virusom korona (COVID-19)u zdravstvenim ustanovama i ustanovama socijalne zaštite u Republici Srpskoj i Naredba o obaveznoj kontroli lica kojima je određena kućna izolacija zbog novog virusa korona (COVID-19) u Republici Srpskoj se primjenjuju uz ovaj Zaključak.\nRepublički štab za vanredne situacije danas je donio i Zaključak o raspodjeli kontejnera javnim zdravstvenim ustanovama u Republici Srpskoj kojim je odobrena raspodjela kontejnera Javnoj zdravstvenoj ustanovi domu zdravlja Banja Luka i Javnoj zdravstvenoj ustanovi domu zdravlja Prijedor, koji će biti namjenski upotrebljeni za zbrinjavanje zaraženih virusom „Sars-Cov-2“ i oboljelih od COVID-19. Za realizaciju ovog zaključka zadužuje se Republička uprava civilne zaštite Republike Srpske.\nRepublički štab za vanredne situacije danas je donio i Zaključak o donaciji lične zaštitne opreme javnim zdravstvenim ustanovama s ciljem zaštite zaposlenih i prevencije širenja, suzbijanja i otklanjanja virusa SARS-CoV-2. Za realizaciju ovog zaključka zadužen je Fond zdravstvenog osiguranja Republike Srpske.\n(IZVOR: Vlada RS)\n22.12, 2020\tby Opština Gacko in Novosti


SMEROVI U SKLADU SA PRIVREDOM: Novi način planiranja upisa u srednje škole na teritoriji Loznice | Novosti.RS\nKaže i to da je u ovdašnjoj Gimnaziji planirano 200 mesta za školovanje na društvenom, prirodnom i informatičkom usmerenju.\n- Tehnička škola ima kapacitet za 240 učenika prvog razreda, sa po 90 đaka u područjima mašinstva i elektrotehnike, a 60 u građevinskoj struci - objašnjava Đokić.\nSARADNJA Fabrika kineske kompanije "Mint", Foto Fejsbuk\n- Sa mogućnostima da upiše 210 đaka, Srednja škola "Sveti Sava" planira dva odeljenja u području rada hemije, nemetala i grafičarske delatnosti, tri odeljenja u oblasti zdravstva, te po jedno za poljoprivredu i preradu hrane, odnosno za lične usluge. U Srednjoj ekonomskoj školi plan upisa u prvu godinu je profilisan za 250 učenika, sa po četiri odeljenja u području rada ekonomije, prava i administracije, odnosno trgovine i ugostiteljstva. Tu je i jedno, sa deset đaka koji imaju smetnje u razvoju, a koji će se školovati za zanimanje servir.\nProf. LJubinko Đokić, Foto Tanjug\nTrenutno, u Loznici osmi razred osnovnih škola pohađaju 924 učenika, a predviđeno je i dovoljno mesta za nove srednjoškolce koji dolaze iz Malog Zvornika, LJubovije i Krupnja, pa i Republike Srpske. - Posebno treba istaći tri nova obrazovna profila koji su omogućeni novom upisnom politikom lokalne samouprave, pa će u Tehničkoj školi od juna, za potrebe kompanije "Mint", biti otvoren smer za tehničare kompjuterskog konstruisanja i numeričkog upravljanja mašinama. U školi "Sveti Sava", takođe za potrebe pomenute firme, planirano je zanimanje operater u prehrambenoj industriji. S obzirom na iskazane potrebe za većim brojem budućih medicinara, što je signal iz Nacionalne službe za zapošljavanje, u istoj toj školi će biti uvedeni profili za školovanje medicinskih sestara-vaspitača - zaključuje profesor Đokić, uz napomenu da će ovako usaglašena gledišta lokalne samouprave, škola, ovdašnje Filijale NSZ i Privredne komore biti prosleđena Ministarstvu prosvete, na dalju verifikaciju.\nLoznica Nacionalna služba zapošljavanja srednje škole Gimnazija "Vuk Karadžić"\nU Vranju su prošle godine stopirali smer grafički dizajn na godinu dana da bi spasili hemijski smer za koji posla nema kako u Vranju a tako i šire a samo zato da par profesora nebi ostalo bez posla...\nIZLOŽBA "KREATIVNIH DESPOTOVČANKI": Radovi u Galeriji Centra za kulturu do 15. marta\n08. 03. 2021. u 10:54\nBEZ SAOBRAĆAJA U ULICI PAVLA IVIĆA I LENKE DUNĐERSKI: Radovi “Novosadske toplane“ u naselju Jugovićevo\n08. 03. 2021. u 10:41\nUPOZORENJE VOJSKE SRBIJE: Vežbe na poligonu „Mogila“ – 9. marta zabranjuje se kretanje građanima\nJEDINICE Vojske Srbije izvodiće vežbe sa bojnim minsko-eksplozivnim sredstvima na vojnom poligonu “Mogila“ 9. marta, od 10 do 16 sati.\n08. 03. 2021. u 08:48


Čitajte digitalno transformisan PC #238 | | PC Press\nU ulozi hardverskog isporučioca, ovaj put se našao i Microsoft koji je objavio niz hardverskih noviteta, a zanimljive proizvode nude i ponudili Asus, Sony, NEC, AOC, Apple, HyperX, LC-Power i Adata. Ako se plašite da ćete u šetnji izgubiti kućnog ljubimca i da nećete moći da ga nađete ni po tragovima u snegu, tu je MyKi PET – elektronska ogrlica koja će vam sigurno dojaviti gde se nestaško krije.\nSva predavanja s konferencije Bizit 2016 su raspoloživa na Bizit Youtube kanalu, a u novom izdanju PC-ja vas već čeka najava za sledeću konferenciju. Naravno, već smo počeli da se bavimo i novim temama, pa pogledajte šta naši partneri nude u domenu eCommerce rešenja i finansijko-bankarskog poslovanja.\nPored Bizit-a, bili smo vredni i našli se na raznim mestima, između ostalog u Portugalu, Belgiji, a slava bedževa za Hackaday pronela se i s one strane Atlantika. Sve smo to napisali u novom PC-ju, pa nema razloga da čekate papirno izdanje.\nA sada i za iPhone 😉\nAuthor Voja GašićPosted on 1. December 2016. 14. July 2017. Categories NewsTags BizIT, Bizit2016, PC #238, PC Press, PC Press #238\nPrevious Previous post: Kad si veliki kao Facebook, sve ti se može\nNext Next post: Popust samo za čitaoce PC Press-a!


GRČIĆ PODNEO OSTAVKU: Direktor EPS-a uputio je pismo Vladi Srbije | Direkt.rs\nPočetna Politika GRČIĆ PODNEO OSTAVKU: Direktor EPS-a uputio je pismo Vladi Srbije\nVršilac dužnosti direktora „Elektroprivrede Srbije“ Milorad Grčić podneo je ostavku, potvrđeno je RTS-u.\nMilorad Grčić je pismo ostavke uputio Vladi Srbije.\n„Poštovana gospođo Brnabić, ovim putem želim da vas upoznam sa sadržajem pisma, koje sam juče uputio predsedniku Republike Srbije Aleksandru Vučiću.\nPoštujem državnu hijerarhiju, ali sam se prvo obratio predsedniku Vučiću, jer sam i posao vršioca dužnosti direktora „Elektroprivrede Srbije„, ali i politički angažman i članstvo u Srpskoj naprednoj stranci prihvatio isključivo zbog Aleksandra Vučića, čvrsto verujući u njegove ideje, ideale i viziju jake, moderne i napredne države Srbije, koje predsednik dosledno i uspešno ostvaruje.\nPredsednika Republike obavestio sam da podnosim neopozivu ostavku na mesto vršioca dužnosti direktora EPS, koju sam obavljao prethodnih godina u izuzetno složenim okolnostima. Od poplava koje su 2014. godine zadesile našu zemlju i osim ljudskih žrtava, koje su nemerljiv gubitak, u značajnom obimu devastirale elektroenergetski potencijal naše države, pa sve do zastrašujuće kampanje protiv rudarskog kompleksa i termoenergetskog sektora, susretao sam se kao v. d. direktora sa ozbiljnim izazovima, koji su pretili da u potpunosti uruše energetsku stabilnost naše zemlje„, kaže Grčić, između ostalog, u pismu.\nGrčić na kraju opširnog pisma navodi da sada, kada više nije vršilac dužnosti direktora EPS-a, može da kaže da „ukoliko gospođa Zorana Mihajlović ostane na čelu Ministarstva rudarstva i energetike duže od tri meseca, ako bude vodila to ministarstvo i jedan jedini dan posle izbora, naš elektroenergetski sistem je osuđen na smrtnu kaznu, na potpunu propast„.


Zašto šutimo o genocidu nad Ujgurima? – Jedinstvena Bosna i Hercegovina\nObjavljeno\t 8. Avgusta 2021. od strane\thaler / Nema komentara na Zašto šutimo o genocidu nad Ujgurima?\nUjguri, ugrožena turkijska etnička zajednica u u kineskoj regiji Xinjiang posljednjih je godina izložena sistemskom progonu i ugnjetavanju kineskih vlasti (EPA)\nDan prije napuštanja funkcije državnog sekretara Sjedinjenih Američkih Država u svom posljednjem političkom istupu, Mike Pompeo je postupanja Kine u njenoj zapadnoj provinciji Xinjiang nazvao genocidom. Njegov nasljednik, novi američki državni sekretar Antony Blinken je dan nakon preuzimanja dužnosti izjavio da podržava stav svog prethodnika. “Moja prosudba ostaje da je genocid počinjen nad – protiv Ujgura i da se to nije promijenilo “, rekao je Blinken 27. januara, ove godine, na konferenciji za novinare u State Departmentu.\nUjguri, ugrožena turkijska etnička zajednica u u kineskoj regiji Xinjiang, posljednjih godina su izloženi sistemskom progonu i ugnjetavanju kineskih vlasti. Prema podacima koje objavljuju međunarodne organizacije za ljudska prava vjeruje se da je više od milion etničkih Ujgura pritvoreno u specijalnim kampovima za re-edukaciju, a sve je više dokaza o restrikcijama iz domena vjerskih uvjerenja i kulturoloških praksi, o shemama za prisilni rad, masovnom nadziranju pa čak i prisilnom abortusu i sterilizaciji žena. Metode i načine ugnjetavanja koje nad Ujgurima sprovodi kineski komunistički režim eksperti su već ranije označili genocidom. Istovremeno, Kina uporno odbija kritike međunarodne zajednice i ove sporne programe predstavlja kao borbu protiv ekstremizma. Zaćuđujuća je šutnja većinskih muslimanskih zemalja, a pogotovo Turske u kojoj je 50 hiljada Ujgura odranije pronašlo utočište od progona Kine. Biće zanimljivo pratiti poteze Turske nakon što je s Kinom potpisala sporazum o ekstradiciji 2017. godine. Sporazum još nije ratificiran od starne Parlamenta Turske, ali su znakovita upozorenja turskih opozicionih političara da država Turska ne smije zanemariti kineska zlostavljanja turskih rođaka!?\nO kakvim ozbiljnim sistemskih progonima Ujgura se radi najbolje govori potez Twittera koji je „zaključao“ (locked) zvanični profil Kineske ambasade u Washingtonu zbog tweeta objavljenog 7. januara, 2020. godina u kome se ujgurske žene dehumanizirajuće opisuju kao „mašine za pravljenje beba“ prije intervencije vlade u sklopu spomenutih programa. Ovaj način ugnjetavanja Ujgura indikator je da Kina zapravo ubija Ujgure. „Čudno je da se Kineska ambasada u Washingtonu putem tweeta kojeg je odaslala nedavno pohvalila da su smanjili stopu rasta ujgurskog stanovništva sa 12 na 6 procenata na 1000 ljudi, dakle, za jednu godinu su prepolovili rast stanovništva. A kako to možete učiniti bez prisilnih abortusa, što je upravo ono na što su ujgurski egzilanti i izbjeglice ukazivali svjetskoj javnosti?“ upozorili su analitičari američkog Cato instituta.\nEvidentno se i u zemljama Zapadnog Balkana na kineske investicije blagonaklono gleda, pa se one čak i promoviraju od strane političara kao šansa, unatoč neoborivim činjenicama da iza tog kapitala stoji autoritarni komunistički režim koji sprovodi genocid nad Ujgurima. „Cilj ove kampanje nije samo promocija Kine, nego i potcjenjivanje značajnih ekonomskih ulaganja Evropske unije i Sjedinjenih Država, kao i višedecenijskih napora ovih država da na Zapadnom Balkanu ojačaju vladavinu zakona i ohrabre demokratske procese. Namjerno ili ne, značajan broj medija u regiji već nekoliko godina stabilno održava diskurs koji favorizira Kinu i druge autokratske države i predstavlja ih kao legitimnu alternativu euroatlantskom modelu,“ upozorava profesorica Edina Bećirević u tekstu „Kina i Zapadni Balkan: O ekonomskom rastu, dvostrukim standardima i genocidu“, objavljenom početkom februara, ove godine, na stranici „Atlantske inicijative“, sarajevskog centra za sigurnosna i pravna istraživanja.\nU ovom kontekstu profesorica Bećirević naglašava primjer Srbije koja je prošle godine u Ujedinjenim nacijama zvanično podržala genocid koji Kina sprovodi nad Ujgurima, unatoč činjenici da su u toku pristupni pregovori Srbije i EU i da bi Srbija u pitanjima vanjske politike trebala pratiti Europsku uniju. „Umjesto toga, nakon što su 22 države – uglavnom članice EU – uputile pismo Vijeću za ljudska prava Ujedinjenih nacija osuđujući postupanje prema Ujgurima, Srbija je odlučila potpisati drugo pismo kojim se zastupa suprotan stav i odaje priznanje Kini zbog ‘zaštite i promoviranja ljudskih prava kroz razvoj’. Tako se Srbija priključila grupi od 49 autoritarnih i poluautoritarnih režima, uključujući Rusiju, Venecuelu i Saudijsku Arabiju, kao i 23 većinski muslimanske države. Neke od ovih potpisnica podržale su Kinu zbog vlastitih ekonomskih interesa, a neke zbog vlastitih slabosti u pitanjima ljudskih prava,“ konstatuje Bećirević napominjući kako spremnost Srbije da podrži Kinu ne iznenađuje „s obzirom na ulogu Srbije u genocidu u Bosni i Hercegovini i narative poricanja genocida, koji i dalje traju.“ Ova istaknuta autorica i istražiteljica genocida s pravom ukazuje i na šutnju akademske zajednice u Bosni i Hercegovini, a posebno Bošnjaka, budući da su i 1990-tih godina koncentracione logore eufemistično nazivali „prihvatnim kampovima“ ili „kampovima za preodgoj“, kako to danas potenciraju Kinezi i njihovi balkanski partneri.\nJoš uvijek nije dovoljno istraženo i utvrđeno kolika je odgovornost Kine za najveću svjetsku pandemiju korona virusa koja još uvijek bukti i kojoj se kraj ne nazire. Bivši američki predsjednik Donald Trump je uporno SARS-CoV-2 nazivao „kineskim virusom“, međutim, osim ozbiljne optužbe Trumpova administracija nije učinila mnogo na suzbijanju kineske uzurpacije međunarodnog ekonomskog i političkog sistema. Ipak, novonastala geopolitička i ekonomska kretanja, posebno sada tokom svjetske utrke za vakcinom protiv bolesti COVID-19, zastrašujući su i jezivi indikator u kakav samouništujući ponor čovječanstvo sklizava kada se sve podredi ekonomskim interesima. Stoga raduje da je novi američki državni sekretar Antony Blinken u prvom telefonskom razgovoru sa svojim kineskim kolegom Yang Jiechiem upozorio da će nova američka administracije Kinu „držati odgovornom za zloupotrebe međunarodnog sistema“. Blinken je na svom Twitter nalogu u petak, 5. februara, ove godine, ponovio stav Bidenove administracije da će Sjedinjene Američke Države „izvršiti pritisak na Kinu zbog kršenja ljudskih prava u regijama Xinjiang i Tibet, te u Hong Kongu. Također, od Pekinga je zatražio da Kina osudi vojni udar u Mijanmaru.\nU vremenu koje je pred nama, a koje mnogi autori već nazivaju post-covid svijetom, ohrabruje odlučnost nove američke administracije da odgovori na izazov autokratskih režima poput Kine i Rusije, koji su svojim politikama (slučaj genocida nad Ujgurima ili intervencionizam Rusije na Bliskom istoku) stvorili nesagledive probleme u svijetu, poput pandemije korona virusa i eskalacije globalne migrantske krize. Jer, kolikogod to na prvi pogled bilo skriveno ili neprimjetno, siloviti ekonomski prodori neizbježno donose i političke posljedice od kojih štetu mogu imati europske i euroatlanstke integracije ovog regiona. Zbog svih ovih opasnosti, čije efekte već sada osjećamo i vidimo u svakodnevnom životu, nerazumljiva je i zabrinjavajuća šutnja naše intelektualne, vjerske i kulturne scene. Glas protiv genocida nad Ujgurima i bojkot prljavog investicijskog kapitala je najmanje što se može učiniti, pogotovo u zemlji koja je donedavno takve konc-logore imala na vlastitom tlu.